
HOTĂRÂRE

cu privire la monitorizarea reflectării campaniei electorale

pentru alegerile parlamentare anticipate din 28 noiembrie 2010

de către IPNA Compania „Teleradio-Molova”

În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza
p.42 lit.d), m) şi o) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,

p.5 din Hotărîrea Comisiei Electorale Centrale nr.3614 din 8 octombrie 2010 cu privire la aprobarea Regulamentului privind reflectarea campaniei electorale la alegerile parlamentare anticipate din 28 noiembrie 2010 în mijloacele de informare în masă din Republica Moldova,

în urma examinării
- Raportului CCA „Monitorizarea modului de reflectare a campaniei electorale în cadrul emisiunilor informative ale posturilor de televiziune” (30 octombrie – 10 noiembrie 2010),

- Raportului interimar nr.2 al Biroului OSCE pentru Instituţii Democratice şi Drepturile Omului, Misiunea de observare a alegerilor în Republica Moldova (1-14 noiembrie 2010),
- Raportului nr.5 al CJI „Monitorizarea mass-media în campania electorală pentru alegerile parlamentare anticipate din 28 noiembrie 2010” (8-14 noiembrie 2010), prezentat de Ion Mazur, Coordonator de proiect, CJI,
- Raportului IPNA Compania „Teleradio-Moldova” cu privire la monitorizarea programelor radiofonice şi televizate ale IPNA Compania “Teleradio-Moldova” (1-5 noiembrie, 8-12 noiembrie 2010), prezentat de Dumitru Ţurcanu, şeful Direcţiei monitorizare, relaţii cu publicul, relaţii internaţionale, IPNA Compania „Teleradio-Moldova”,
Consiliul de Observatori

HOTĂRĂŞTE:

1. Se ia act de:

1.1. Raportul CCA „Monitorizarea modului de reflectare a campaniei electorale în cadrul emisiunilor informative ale posturilor de televiziune” (30 octombrie – 10 noiembrie 2010) – Anexa nr.1;
1.2. Raportul interimar nr.2 al Biroului OSCE pentru Instituţii Democratice şi Drepturile Omului, Misiunea de observare a alegerilor în Republica Moldova (1-14 noiembrie 2010) – Anexa nr.2;
1.3. Raportul nr.5 al CJI „Monitorizarea mass-media în campania electorală pentru alegerile parlamentare anticipate din 28 noiembrie 2010” (8-14 noiembrie 2010) – Anexa nr.3;
1.4. Raportul IPNA Compania „Teleradio-Moldova” cu privire la monitorizarea programelor radiofonice şi televizate ale IPNA Compania “Teleradio-Moldova” (1-5 noiembrie, 8-12 noiembrie 2010) – Anexa nr.4;
2. Anexele 1-4 sunt părţi integrante ale prezentei hotărâri

3. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu
Anexa nr.1

CONSILIUL COORDONATOR AL AUDIOVIZUALULUI 

RAPORT

monitorizarea modului de reflectare a campaniei electorale în cadrul emisiunilor informative ale posturilor de televiziune

Perioada: 30 octombrie – 10 noiembrie 2010

Posturi monitorizate: Moldova 1, NIT, Prime, 2 Plus, ProTV, TV7 şi Euro TV Chişinău

Rolul radiodifuzorilor şi importanţa monitorizării acestora în perioada campaniei electorale.

Radiodifuzorii joacă un rol vital în campania electorală, deoarece informează alegătorii despre concurenţii electorali şi evoluţia campaniei, precum şi despre procesul electoral. Aceştia trebuie să ofere platforme candidaţilor pentru comunicarea mesajelor de campanie alegătorilor, să analizeze campania, să comunice punctele de vedere ale diferitelor grupuri politice, şi să relateze despre cei care deţin puterea şi încearcă să o cîştige din nou. Rolul şi funcţiile radiodifuzorilor sînt limitate în cazul în care nu se bucură de spaţiu liber pentru funcţionare şi acces la informaţie. În acelaşi timp, un proces electoral liber şi corect presupune ca media audiovizuală să trateze toţi concurenţii în mod echilibrat şi să depună eforturi pentru a relata la timp, corect şi imparţial informaţii cu privire la toate evoluţiile politice şi electorale cheie.
În timpul alegerilor, monitorii utilizează anumite metodologii pentru a judeca corectitudinea procesului electoral. Ei evaluează comportamentul radiodifuzorilor pe parcursul diferitelor faze ale procesului electoral şi evaluează conformitatea acestuia cu standardele internaţionale şi reglementările naţionale cu privire la reflectarea alegerilor. Ei ajuta la stabilirea faptului dacă candidaţii au avut acces la mass-media pentru a transmite mesajele către alegători şi dacă informaţiile disponibile prin intermediul acestora au fost adecvate pentru ca alegătorii să facă o alegere bine informată la urnele de vot. Datele statistice privind volumul de timp dedicat concurenţilor, modul în care concurenţii şi alţi actori politici cheie sînt reflectaţi de instituţiile audiovizuale, analiza reflectării părtinitoare, amploarea şi calitatea campaniilor de educare a alegătorilor sau relevanţa informaţiilor legate de alegeri servesc ca bază pentru analize. Rezultatele monitorizării demonstrează modul în care s-a comportat mass-media, şi informează publicul şi concurenţii despre aceste probleme. 
Dimensiunea legală a reflectării alegerilor în mass-media

Cadrul legal care reglementează reflectarea mediatică a alegerilor este format în primul rînd din Constituţie, Codul Electoral (articolele 47, 64 şi 64.1), Codul Audiovizualului şi Regulamentul de reflectare a campaniei electorale la alegerile parlamentare anticipate din 28 noiembrie 2010, aprobat de Comisia Electorală Centrală.
Codul Audiovizualului stipulează: 

În spiritul respectării libertăţilor şi a drepturilor fundamentale ale omului, prin transmisia şi retransmisia serviciilor de programe se realizează şi se asigură pluralismul politic şi social, diversitatea culturală, lingvistică şi religioasă, informarea, educarea şi divertismentul publicului. Art.7 (1).

Acordînd timpi de antenă unui partid sau unei mişcări politice pentru propagarea poziţiilor acestora, radiodifuzorul trebuie să ofere, de asemenea, în cadrul aceluiaşi gen de programe şi la aceeaşi oră, timpi de antenă altor partide şi mişcări politice fără tergiversări neîntemeiate şi fără a favoriza un partid anume, indiferent de procentajul reprezentării sale parlamentare. Art.7 (2).
Pentru încurajarea şi facilitarea exprimării pluraliste a curentelor de opinie, radiodifuzorii au obligaţia de a reflecta campaniile electorale în mod veridic, echilibrat şi imparţial. (Art. 7.3)  

În conformitate cu prevederile Codului Audiovizualului, Art.7(4), pentru a asigura în cadrul emisiunilor informative ale radiodifuzorilor respectarea principiilor echilibrului social-politic, echidistanţei şi obiectivităţii, aceştia vor plasa fiecare ştire astfel încît:

a) informaţia care compune ştirea să fie veridică;

b) să nu fie deformat sensul realităţii prin tertipuri de montaj, comentarii, mod de formulare sau titluri;

c) în cazul subiectelor ce vizează situaţii de conflict, să se respecte principiul de informare din mai multe surse.
Codul Electoral prevede dreptul mass-media de a reflecta alegerile şi informa publicul cu privire la toate aspectele electorale liberă de orice încălcare sau amestec de către autorităţi, concurenţii electorali / candidaţi sau alte entităţi (art. 64 (1) (4)).

Codul Electoral de asemenea îndeamnă mass-media să se abţină de la tratamentul preferenţial al concurenţilor electorali, indiferent de statutul social şi / sau de postul ocupat de candidaţi (art. 64 (4)) şi prevede că mass-media publică trebuie să facă o distincţie clară între exercitarea funcţiei oficiale şi activitatea electorală a candidaţilor (art. 64 (1) (5)).
În conformitate cu Regulamentul CEC privind reflectarea campaniei electorale la alegerile parlamentare anticipate din 28 noiembrie 2010 în mijloacele de informare în masă din Republica Moldova, adoptat la 8 octombrie 2010: (7) Concurenţii electorali participă în campania electorală pe bază de egalitate, beneficiind de un tratament nediscriminatoriu la utilizarea mijloacelor de informare în masă.

Metodologia de monitorizare a radiodifuzorilor

În scopul monitorizării conţinutului mediatic, în particular a emisiunilor de ştiri, CCA utilizează metodologia de monitorizare a mass-media, adoptată oficial la şedinţa CCA din 29 octombrie şi discutată în detalii la seminarul care a avut loc la 21-22 octombrie la Chişinău. Aceasta reprezintă preponderent o abordare cantitativă de monitorizare cu elemente calitative. Prin intermediul indicatorilor identificaţi metodologia permite stabilirea dacă radiodifuzorii au respectat sau nu obligaţiile legale, spre exemplu, în ce măsură radiodifuzorii respectă pluralismul politic. 

În scopul analizei cantitative a reflectării în mass-media a actorilor sau entităţilor relevante, unitatea de analiză este identificată ca parte a mesajului dedicat actorului politic sau subiectului selectat.  De fapt este volumul de timp în care la actorii politici se face referinţă sau aceştia apar direct în emisie.  Este important să se înţeleagă modul în care s-a utilizat timpul/spaţiul. Timp/spaţiu egal nu înseamnă în mod automat reflectare egală. Tonalitatea reflectării şi modul în care actorul politic sau entitatea respectivă este prezentat(ă) reprezintă informaţii importante ce completează datele referitoare la acordarea timpului. De asemenea este important să fie analizată tonalitatea reflectării în perspectiva cazurilor particulare care prezintă actorii în lumină pozitivă sau negativă, aşa cum doar faptul că o cotă parte de reflectare a actorilor a fost pozitivă sau negativă nu trebuie în mod automat să ducă la concluzia că instituţia media respectivă este părtinitoare în defavoarea sau în favoarea unui actor. Natura relatărilor şi modul în care informaţia a fost prezentată trebuie să fie supuse unor analize suplimentare. Secvenţa de timp legată de actorul politic relevant este codificată în conformitate cu următoarele variabile: discursul direct-indirect şi tonalitatea reflectării (pozitiv, neutru, negativ). Unităţile de analiză sînt înregistrate şi codificate separat cu variabile selectate. Timpul/spaţiul acordat actorilor relevanţi este măsurat în secunde.
Activităţile de monitorizare a mass-media sînt efectuate de o echipă de monitori, care au participat la activităţi de instruire în domeniul monitorizării media, cu privire la procedurile şi tehnicile de monitorizare. Suplimentar la abordarea cantitativă de monitorizare menţionată mai sus, care produce statistici referitoare la volumul de timp acordat actorilor politici şi modul în care timpul este acordat, monitorii media analizează de asemenea anumite segmente ale emisiunilor; în cadrul emisiunilor de ştiri acestea sînt subiectele de ştiri. Subiectele de ştiri sînt analizare cu referire la cerinţele legale, inclusiv respectarea articolului 7 al Codului Audiovizualului, dar şi a cerinţelor Codului Electoral şi a regulamentului CEC.

Selectarea instituţiilor media şi a programelor monitorizate

Acest raport reflectă rezultatele monitorizării principalelor emisiuni de ştiri ale posturilor TV cu acoperire naţională: Moldova 1, NIT, Prime, 2 Plus,  Euro-TV Chişinău şi a posturilor Pro TV Chişinău şi TV7. 

Euro TV Chişinău (Eu-TV), care de asemenea are o acoperire naţională, nu a pus pe post emisiuni de ştiri în perioada monitorizată.

Perioada monitorizată

Al doilea raport reflectă perioada 30 octombrie – 10 noiembrie 2010. 

Rezultatele monitorizării 

Următorul tabel prezintă timpul total calculat de echipa de monitorizare, care a fost acordat în emisiunile principale de ştiri ale instituţiilor audiovizuale monitorizate subiecţilor politici, inclusiv: partidelor politice înregistrate la CEC, care sînt concurenţi electorali şi reprezentanţilor lor, candidaţilor independenţi, Guvernului, Preşedintelui interimar/Preşedintelui Parlamentului, Primarului mun. Chişinău şi CEC. Suplimentar în lista subiecţilor politici a fost inclusă Alianţa pentru Integrare Europeană (AIE). Alţi cîţiva subiecţi care se referă direct la alegeri sînt incluşi în categoria „Alţii”.

	Postul TV
	Timp total direct şi indirect alocat subiecţilor politici

	Moldova 1
	57 minute 59 secunde

	NIT
	3 ore 24 minute 25 secunde

	Prime
	56 minute 50 secunde

	2 Plus
	44 minute 27 secunde

	ProTV
	1 ore 06 minute 11 secunde

	TV7
	49 minute 10 secunde


Volumul de timp pe care posturile de televiziune monitorizate l-au dedicat prezentării subiectelor politice şi celor cu tentă electorală, s-a mărit în comparaţie cu perioada anterioară          (18 – 29 octombrie). Cel mai mare volum de timp oferit prezentării subiectelor politice a fost înregistrat, din nou, în cadrul programelor de ştiri ale postului NIT, însă acest post de televiziune a oferit cea mai limitată diversitate a subiecţilor politici dintre toate posturile de televiziune monitorizate. În plus, în cadrul ştirilor acestui post au fost prezente doar unele entităţi politice precum PCRM, AIE, PLDM, Guvernul, PDM, PL, AMN, PSD, dintre care practic jumătate din timpul alocat (41, 3 %) a fost acordat unui singur concurent electoral PCRM. 

În perioada de raport, următoarele subiecte principale au fost reflectate în emisiunile de ştiri ale radiodifuzorilor monitorizaţi:

· Lansarea în campania electorală, prezentarea echipelor şi programelor, unor concurenţi electorali (PL, PCRM, PSD, Mişcarea Social Politică „Ravnopravie” şi a candidaţilor independenţi E. Nazarinca (CI), S. Banari (CI), G. Russu (CI), V. Pleşca (CI)).

· Publicarea rapoartelor societăţii civile (CIJ, Coaliţia Control Civic Alegeri 2010, Coaliţia Civică pentru Alegeri Libere şi Corecte) privind desfăşurarea campaniei electorale şi prezentarea rezultatelor unui sondaj de opinie efectuat de către Centrul de Investigaţii Sociologice şi Marketing CBS-AXA.

· Încheierea înregistrării candidaţilor în campania electorală şi lansarea de către Comisia Electorală Centrală a campaniei de informare şi educare civică.

· Vandalizarea panourilor electorale şi a sediilor unor concurenţi electorali.

· Semnarea tratatului de frontieră dintre Republica Moldova şi România.

· Conferinţa de presă a Ministrului de Interne care dezminte acuzaţiile aduse în materialul difuzat de portalul web „Omega”, privind detonarea digului de la Nemţeni şi provocarea artificială a inundaţiilor din vara acestui an. 

· Reflectarea largă a activităţilor Preşedintelui interimar şi Prim-ministrului (darea în exploatare a primelor case pentru sinistraţi, vizite ale oficialilor europeni, eliberarea compensaţiilor unor categorii de beneficiari pentru perioada rece a anului, semnarea unui decret de conferire a titlurilor de onoare şi distincţii de stat unor colaboratori ai IPNA Compania „Teleradio-Moldova” pentru măiestrie profesională şi dezvoltarea radiodifuzorului public, semnarea unui acord cu ambasadorul Chinei în Republica Moldova privind acordarea unui grant pentru lichidarea consecinţelor inundaţiilor din vara acestui an, etc.)
· Întîlniri ale unor concurenţi electorali cu alegătorii din mai multe raioane ale Republicii Moldova.
Moldova 1

Timpul total dedicat subiecţilor politici relevanţi şi protagoniştilor electorali

Timpul şi tonalitatea reflectării

Distribuţia timpului direct şi indirect 

Moldova 1 a oferit cea mai mare parte a timpului din cadrul programelor sale de ştiri Guvernului, acesta a primit 12 minute din timpul de emisie (circa 21% din timpul dedicat subiecţilor politici relevanţi şi protagoniştilor electorali). Din această cotă Prim-ministrului i-au revenit aproape 5 minute din timpul de emisie. A doua cotă mare de timp a fost acordată concurentului electoral PCRM, care a primit 12.3% din timp, urmat de PLDM cu 10.1%. Dintre celelalte partide politice, PL a primit 8 % şi MAE 5% din timp. Totodată, e de menţionat faptul că Moldova 1, în comparaţie cu ceilalţi radiodifuzori supuşi monitorizării, a acordat cel mai mult timp pentru expunerea platformelor electorale ale candidaţilor independenţi, aceştia au avut o cotă de 8,8 % din volumul total de subiecte electorale. 

În comparaţie cu prima perioadă de monitorizare (18 – 29 Octombrie), cota timpului oferit Guvernului a crescut (anterior a fost 15.9%) de asemenea şi timpul oferit concurentului electoral PLDM (2.9% anterior), pe cînd PCRM a primit considerabil mai puţin timp (21.8% din timp pe parcursul primei perioade de monitorizare). În comparaţie cu celelalte posturi TV, Moldova 1 a oferit cea mai mare cotă de timp reflectării activităţilor Comisiei Electorale Centrale, în comparaţie cu raportul anterior cota acestuia a crescut cu 3.4 % (acum 9.4 %, anterior 6%). 

Ca şi în perioada anterioară, circa o treime din timpul acordat subiecţilor electorali au fost intervenţii directe.

Timpul dedicat subiectelor politice a fost în ansamblu diversificat, de asemenea televiziunea publică a prezentat majoritatea subiectelor politice într-o lumină neutră, însă a fost înregistrat şi un grad de informaţie pozitivă în programele de ştiri. Pe parcursul perioadei de raport Guvernul, în special (şi îndeosebi Prim-ministrul), a fost reflectat preponderent în context pozitiv. O astfel de prezentare în lipsa oricăror opinii critice la adresa oficialităţilor, indică un anumit avantaj de care cei aflaţi la putere se bucură în cadrul programelor de ştiri ale postului public de televiziune. Prezentarea pozitivă a fost rezultatul unor subiecte din ştiri în care au fost reflectate o serie de activităţi ale Prim-ministrului şi Preşedintelui interimar, printre care: subiectul despre semnarea de către Prim-ministru a tratatului de frontieră dintre Republica Moldova şi România, semnarea unui acord cu Ambasadorul Chinei în Republica Moldova, Frank Lee, prin care China a donat 500 mii dolari pentru lichidarea consecinţelor inundaţiilor din această vară, participarea Prim-ministrului la prelegerea susţinută de expertul în economie, ex-ministrul de finanţe al Poloniei Leschik Balcerowicy, la Academia de Ştiinţa a Moldovei, unde s-a vorbit despre criza financiară şi scenariile post criză ale Republicii Moldova, semnarea de către Preşedintele-interimar, M. Ghimpu a decretului de conferire a titlurilor de onoare şi distincţii de stat unor colaboratori ai IPNA Compania „Teleradio-Moldova” pentru măiestrie profesională şi dezvoltarea radiodifuzorului public, etc.

Totodată, în perioada de raport, radiodifuzorul public a difuzat în cadrul emisiunilor informative subiecte în care Prim-ministrul, V. Filat şi Preşedintele interimar, M. Ghimpu, apar în calitate de concurenţi electorali (subiectul despre întîlnirea electorală a dlui V Filat cu studenţii de la USM, subiectul despre prezentarea echipei Partidului Liberal, întilnirea echipei Partidului Liberal cu alegătorii din Căuşeni şi Ştefan-Vodă) în care aceştia, de asemenea, sunt prezentaţi în context pozitiv. 

A existat o cantitate mică de informaţie cu conotaţie negativă, PLDM apare în context negativ în subiectul despre prezentarea celui de-al 3-lea raport de monitorizare a alegerilor parlamentare anticipate al Coaliţiei pentru Alegeri Libere şi Corecte, în care experţii susţin că cele mai grave încălcări au fost depistate la întîlnirile reprezentanţilor PLDM cu studenţii de la USM, la care înregistrarea a fost obligatorie, studenţii fiind eliberaţi de la ore pentru a fi prezenţi la acese întîlniri; PNL apare în context negativ în subiectul despre solicitarea adresată Ministerului Justiţiei prin care candidatul independent V. Stepaniuc cere ca PNL să fie scos în afara legii; iar prezentarea puţin mai negativă a PCRM ţine de subiectele în care reprezentanţii AMN îl acuză pe ex-vicepreşedintele raionului Briceni, Vasile Prisăcari, pentru că ar fi acordat ajutoare materiale simpatizanţilor şi membrilor PCRM din localitate; lansarea de către aripa tînără PLDM a campaniei "Adevărul despre sărăcie" şi subiectul despre opinia ONG Centrul de Resurse pentru Drepturile Omului asupra incidentului de la Ungheni, aceştia menţionează că cetăţeanul Cotici nu era în stare de ebrietate şi nu deţinea asupra sa obiecte care ar fi ameninţat siguranţa nimănui.

Subiectele cu participarea concurenţilor electorali, difuzate de radiodifuzorul public în perioada de raport, în care au fost reflectate anumite situaţii de conflict au respectat principiul de informare din mai multe surse, totodată, subiectele în care: PLDM anunţă printr-un comunicat de presă că un reprezentant al partidului a fost supus unui tratament violent şi ameninţat cu moartea de către un susţinător al unui concurent electoral în raionul Soroca şi subiectul în care PDM susţine că afişajele electorale amplasate în Anenii Noi au fost vandalizate de persoane necunoscute, calificînd această acţiune ca fiind parte a unui scenariu periculos pus în aplicare de forţele politice radicale din Republica Moldova, au fost realizate dintr-o singură sursă, în primul caz menţionîndu-se doar că  agresorul a fost identificat şi este interogat de poliţie. 

De asemenea, în subiectul despre desfăşurarea unei acţiuni de pomenire la piatra comemorativă din Piaţa Marii Adunări Naţionale, organizate cu prilejul zilei internaţionale de comemorare a victimelor regimului Comunist, în care au fost prezentate opiniile reprezentanţilor organizaţiile de tineret ale PLDM, PL şi MAE,  despre reprezentanţii PCRM s-a menţionat doar că au depus flori la monumentul lui Lenin cu ocazia a celei de-a 93-a aniversări a revoluţiei din octombrie. 

NIT

Distribuţia timpului direct şi indirect 

Postul de televiziune NIT a oferit cel mai mult timp în emisiunile informative actorilor politici (mai mult de trei ore şi jumătate), mai mult decît în prima perioadă monitorizată (2 ore 45 min). Cu toate acestea postul nominalizat a demonstrat o diversitate extrem de limitată a opiniilor politice. NIT şi-a focalizat atenţia doar asupra cîtorva subiecţi politici. PCRM a dominat timpul dedicat ştirilor electorale cu peste 41%; Guvernul a primit 18.4% şi PLDM 9.8% din timpul acordat. Postul NIT a oferit de asemenea segmente considerabile din timpul dedicat ştirilor electorale, reprezentanţilor Alianţei pentru Integrare Europeană (AIE), circa 22%, care a fost prezentată prin mai multe nume sau etichetări cum ar fi: ”actuala putere”, ”guvernarea”, ”alianţa de guvernare”, etc. Dintre celelalte partide PDM a primit 2.7%, PL 1.6% din timpul acordat; alte partide au primit timp limitat sau deloc nu au fost reflectate. 

Deşi în perioada de raport mai mulţi candidaţi independenţi s-au lansat în campania electorală, postul de televiziune cu acoperire naţională NIT, nu a reflectat evenimentele electorale ale acestora la care au fost prezentate platformele şi programele pentru campania electorală.

Ca şi în perioada precedentă,  postul de televiziune NIT a continuat să difuzeze un număr mare de subiecte care au reflectat întâlnirile electorale ale reprezentanţilor PCRM cu alegătorii în diverse localităţi ale Republicii Moldova, care susţin programul electoral al acestora:

· Liderul PCRM, Vladimir Voronin a avut întrunire cu locuitorii oraşelor Străşeni şi Călăraşi (30.10.2010). 

· Subiect despre întîlnirea electorală a dlui V. Voronin cu alegătorii de la Măgdăceşti (1.11.2010);

· Subiect despre întîlnirea electorală a liderului PCRM cu alegătorii de la Orhei (5.11.2010);

· Subiect despre întîlnirea electorală a dlui V Voronin lider PCRM cu alegătorii de la Ialoveni (6.11.2010);

· Subiect despre întîlnirea liderului PCRM, V. Voronin, cu lucrătorii din sectorul agricol (8.11.2010);

· Subiect despre întîlnirea dlui V. Voronin cu electoratul din mun. Chişinău (9.11.2010);

· Subiect despre întîlnirea dlui V Voronin cu reprezentanţii Organizaţiei de Tineret. Reuniunea a întrunit tineri din Găgăuzia şi regiunea transnistreană, membri ai unor ONG-uri şi sindicate ale mai multor instituţii de învăţămînt. (10.11.2010).

De asemenea, au fost difuzate cu regularitate subiecte privind rezoluţiile de susţinere a PCRM în campania electorală semnate de alegătorii din mai multe raioane a R. Moldova:

· Subiect despre rezoluţiile de susţinere a PCRM. Informaţia este prezentată la modul general, fără demonstrarea unor acte, nominalizarea unor persoane, localităţi (1, 2, 3, 4.11.2010);

·  Subiect despre declaraţiile de susţinere a PCRM, în acestea fiind incluse solicitări către PCRM în caz de victorie electorală. (5,6,7.11.2010)

· Subiect realizat de NIT, în cadrul căruia se menţionează că zilnic în toată ţara sunt semnate zeci de rezoluţii pro PCRM. În continuare sunt date citirii localităţile care sunt pro PCRM   (s. Zăgărancea, Semeni-raionul Ungheni, locuitorii cartierelor Botanica şi Buiucani, locuitori oraşului Leova) şi doleanţele acestora. Comentariile sunt însoţite de imagini cu reprezentanţii PCRM în preajma înconjuraţi de oameni de la ţară. Prezentatoarea mai menţionează că organizaţii , medici, pedagogi din toată ţara semnează zilnic rezoluţii de susţinere a PCRM. Nu este dată sursa provinienţei datelor difuzate, iar subiectul are alură de spot electoral (9.11.2010).

NIT a demonstrat evident o poziţie părtinitoare, favorizînd concurentul electoral PCRM, atît în aspectul volumului de timp acordat, cît şi în cel al contextului în care a fost prezentat, fapt care a fost susţinut şi de prezentarea negativă a partidelor aliate în cadrul actualului Guvern. 

Totodată, Reprezentanţii PCRM au avut prioritate în a beneficia de prezentări directe şi de ocazii de a se adresa direct telespectatorilor.

NIT, la fel ca şi în prima perioadă monitorizată, a demonstrat acelaşi stil de reflectare a evenimentelor din campania electorală. În timp ce reflectarea concurentului electoral PCRM a fost în mare parte în context pozitiv, prezentarea tuturor celorlalte partide şi a Guvernului a fost foarte negativă. În mod special a fost prezentată negativ AIE în ansamblu, dar de asemenea şi Guvernul, PLDM şi PDM. Prezentarea negativă a acestor actori politici în emisiunile informative ale postului NIT s-a axat pe subiecte precum: subiectul despre mesajele venite pe pagina www.nit.md. referitoare la sancţionarea postului NIT de către Consiliul Coordonator al Audiovizualului care se tratează ca tendinţa guvernării (AIE) să ţină sub control mass-media; subiectul despre 5 funcţii de director scoase la concurs în r-nul Nisporeni de către şefa secţiei de învăţămînt, candidat pe listele PLDM din motiv că directorii nu i-au împărtăşit opţiunile politice; subiectul despre întîlnirea liderului PCRM,  V. Voronin, cu membrii comisiei OSCE pentru monitorizarea alegerilor a conţinut critici dure în adresa actualei guvernări; subiect despre agresarea unui susţinător al PCRM din s. Jora De Jos de către reprezentanţii  PL; acuzaţii aduse actualei Guvernări  în legătură cu faptul că nu au luat măsuri şi au permis inundarea satelor, pierderi de sub un miliard de lei, pierderea vieţilor omeneşti; subiect despre presiunea rectorilor, care au aderat la PLDM, asupra studenţilor în scopul de a împiedica desfăşurării întîlnirilor electorale organizate de PCRM, etc.

În unele subiecte cu caracter conflictual difuzate în emisiunile informative, NIT a prezentat informaţii care formal par să respecte cerinţa despre diversitatea surselor, însă maniera în care este prezentată informaţia a fost inechitabilă, scoasă din context sau a fost denaturată prin comentariile jurnaliştilor, în unele cazuri fiind utilizate materiale din arhivă, iar în alte cazuri actorilor vizaţi nu li se oferă posibilitatea de a se expune direct asupra evenimentelor abordate:

· Subiect realizat în baza unui interviu acordat de către Preşedintele interimar, Mihai Ghimpu unui post de radio, în care a declarat că este convins de faptul că alianţa va veni din nou la putere. Potrivit acestuia, la scrutin alianţa va obţine peste 50 la sută din voturi. Ulterior, în subiect se mai menţionează că alianţa este susţinută de statul vecin România, după care reporterul menţionează că „unii specialişti sunt de părerea că România ar putea spijini alianţa nu numai diplomatic ci şi electoral, favorizînd astfel fraudarea alegerilor, ca AIE să obţină victoria”. Subiectul este realizat în baza materialelor de arhivă, nu se anunţă nici un nume din rîndul specialiştilor citaţi mai sus. Opiniile reprezentanţilor AIE prezentate pe finalul reportajului se refereau la întrebarea "dacă AIE va continua să existe sau nu" (30.10.2010);

· V. Voronin a avut o întîlnire cu reprezentanţii Organizaţiei de Tineret. Reuniunea a întrunit tineri din Găgăuzia şi regiunea transnistreană, membri ai unor ONG-uri şi sindicate ale mai multor instituţii de învăţămînt. (în imagini V. Voronin întîmpinat cu aplauze). Prezentatoarea comentează că tineretul Moldovei a obosit de minciunile actualei guvernări şi nu cred în ceea ce numesc guvernanţii de azi, democraţie. Studenţii şi-au manifestat nemulţumirea faţă de guvernarea actuală, menţionînd că ea a redus drastic locurile de studii cu finanţare bugetară, a majorat contractele;

· În subiectul despre faptul că ancheta în cazul inundaţiilor nu a fost iniţiată s-a utilizat montarea succesivă a unei secvenţe din conferinţă de presă cu text după cadru (22:18:04: "Pentru stimularea acestui dezastru şi pentru faptul că instituţiile statului nu au luat măsuri şi au permis inundarea satelor, pierderi de sub un miliard de lei, pierderea vieţilor omeneşti / guvernul stabileşte cîte un premiu bănesc în mărime de un salariu mediu..." Urmează lista demnitarilor.);

· Subiectul despre sondajul sociologic efectuat de "CBS AXA" e tratat, reieşind din optica PCRM, ca manipulare a opiniei publice de către AIE. Ulterior a fost pus pe post sunetul apelului telefonic adresat dlui M. Lupu (PDM) cu comentariul "M. Lupu niciodată nu răspunde la apelurile noastre telefonice".

· Subiect realizat de postul NIT, care prezintă în context negativ alianţa de guvernare, în care se spune că aceştia sunt intimidaţi de guvernare şi CCA. În continuare se menţionează că în 2009, odată cu instalarea la putere liberalii au depus eforturi considerabile pentru a supune postul NIT. Presiunile veneau de la CCA care cu regularitate aplica sancţiuni. Reportajul în întregime este constituit din secvenţe de arhivă, în care apar reprezentanţii AIE, însoţite de comentariile reporterului (9.11.2010).

Totodată, în unele subiecte difuzate în perioada de raport, postul de televiziune „NIT” a ezitat să respecte principiul de informare din mai multe surse:

· În cadrul subiectului despre combaterea argumentelor aduse de guvernare precum că filmul "Trădaţi de vii" a făcut uz de fals, argumente bazate pe situarea geografică a or. Galaţi, guvernarea a fost învinuită de argumentări false şi de intimidare a persoanelor filmate în calitate de martori ai inundaţiilor. În cadrul subiectului nu a fost expusă opinia reprezentanţilor Guvernului (3.11.2010);

· În subiectul despre presiunea rectorilor, care au aderat la PLDM, asupra studenţilor în scopul de a împiedica desfăşurării întîlnirilor electorale organizate de PCRM, a lipsit poziţia rectorilor vizaţi (8.11.2010);

· Subiect despre o scrisoare publicată de ziarul Timpul, care ar aparţine lui Mark Tcaciuc şi ar fi adresată dlui V. Voronin. Scrisoarea conţine 10 puncte ce urmau a fi aplicate în cazul revenirii PCRM la guvernare. În cadrul unui breafing, Mark Tcaciuc a numit "Timpul"- un produs informaţional contrafăcut şi a declarat că  „PCRM vine în alegerile actuale nu doar ca un partid al echităţii sociale, dar şi ca un partid pentru care legea şi democraţia sunt valori supreme. Şantajul, dezmăţul, ameninţările istorice şi defăimarea sunt din recuzita regimului aflat acum la putere.” Textul scrisorii abundă în greşeli gramaticale şi Tcaciuk îndeamnă guvernarea să studieze ortografia. Iar cine a comandat  această scrisoare, fie,  Filat, Ghimpu sau Lupu, ar trebui să amendeze ziarul pentru o muncă atît de necalitativă. În cadrul reportajului nu a fost difuzată opinia părţilor implicate (9.11.2010). 

· În cadrul unui subiect difuzat la 10.11.2010 se declară că „acum 5 ani cele două publicaţii guvernamentale, la insistenţa opoziţiei şi instituţiilor europene au fost privatizate, iar denumirile acestora au devenit proprietatea ziarelor. Acum guvernul liberal democrat a lansat un proces invers.” Redactorul Moldova Suverană afirmă că continuă presiuni din partea Ministerului Justiţiei. Curtea Supremă a dat cîştig de cauză, Guvernului, în dosarul iniţiat împotriva ziarului Moldova Suverană. Igor Volniţchi, purtătorul de cuvînt al premierului a declarat că "Se va vedea cum se va proceda cu noua achiziţie". Analistul politic, Victor Gurău susţine că această acţiune a guvernului este un pas de presiune asupra presei independente. Redactorul Nezavisimaia Moldova a declarat că:" Actuala putere are un singur scop, de a priva jurnaliştii  de independenţă chiar şi prin închiderea ziarelor. El mai spune că "regimul Filat" vrea să-şi întoarcă ziarele pentru a priva oamenii de informaţie veridică." Poziţia  premier-ului vis-a-vis de aceste acuzaţii nu a fost reflectată.

Postul NIT în ansamblu a eşuat să demonstreze un efort veritabil în a prezenta spectrul general al subiecţilor politici într-o maniere corectă, echilibrată şi imparţială.

PCRM şi PDM au primit cote de timp practic identice, în cadrul programelor de ştiri ale postului Prime, circa 19.5% fiecare. PLDM a primit 10.1%; AMN i-au fost oferite 5.7% şi PL 5.4% din timpul acordat în cadrul programelor de ştiri. Diverşi candidaţi independenţi au primit o cotă cumulată de 7.2% din timpul acordat. Guvernului i-au fost acordate 8.1%. 

În contrast cu prima perioadă de monitorizare, Prime a oferit prezentări predominant neutre, practic tuturor entităţilor politice expuse. Însă, la fel ca şi în perioada 18 – 29 octombrie, nu a existat informaţie critică la adresa PDM. Prezentarea PDM a fost doar neutră şi uneori pozitivă. Luînd în consideraţie durata extinsă a timpului acordat acestui partid şi lipsa opiniilor critice la adresa lui, rezultatele monitorizării media indică tendinţa postului Prime de a favoriza PDM.  

Prime a oferit, cel mai frecvent, ocazia de a vorbi în faţa camerei reprezentanţilor PDM şi reprezentanţilor Guvernului. 

Prezentarea pozitivă a PDM a fost rezultatul unor subiecte din ştiri în care au fost reflectate o serie de activităţi şi evenimente  legate de liderul partidului, M. Lupu: 

· Marian Lupu liderul PDM a fost prezent la sărbătoarea vinului desfăşurată la sudul ţării, unde  a propus unele soluţii pentru industria vinicolă. Anterior Liderul PDM şi Preşedintele consiliului suprem al partidului "Единая Росия" Boris Grîzlov a purtat mai multe discuţii pentru a spori exportul de vinuri în Rusia (8.11.2010);

· Curtea de Apel Chişinău a interzis comuniştilor să utilizeze spotul publicitar electoral cu imaginea liderului PDM, Marian Lupu, instanţa le-a dat cîştig de cauză PDM, constatînd  că spotul utilizat de PCRM denigrează imaginea liderului PDM prin denaturarea unui discurs al său. 

Tonalitatea negativă de prezentare a unor concurenţi electorali, în emisiunile informative ale postului Prime, a fost legată de subiectele despre: acuzaţiile aduse Premierului Filat de către M. Lupu conform cărora primul este populist şi demagog; prezentarea de către PLDM a imaginilor care au demonstrat în opinia lor că filmul de investigaţie „trădaţi de vii" este bazat pe date flase şi a fost folosit de PCRM pentru ai discredita pe concurenţii electorali din AIE;  Candidatul Independent, Victor Stepaniuc cere eliminarea PNL din cursa electorală, în opinia sa programul PNL-ului prezintă un pericol pentru integritatea statului. Liderul PNL, Vitalia Pavlicenco spune că Stepaiuc pur şi simplu luptă pentru electorat, etc. 
Postul de televiziune Prime a respectat principiul de informare din mai multe surse în cazul subiectelor conflictuale prezentate în cadrul emisiunilor informative în perioada supusă monitorizării, iar din punct de vedere al cerinţelor legale, nu au fost înregistrate careva cazuri serioase care ar provoca îngrijorări vis-a-vis de modul în care este reflectată campania electorală la postul de televiziune în cauză.
2 Plus

La fel ca şi în primul raport, dintre toate posturile monitorizate, 2 Plus a acordat actorilor politici cel mai puţin timp în cadrul programelor sale de ştiri. Volumul de timp alocat de acest post pentru adresări directe ale actorilor politici a fost de asemenea limitat.

Postul 2 Plus a oferit cota cea mai mare (21.1%) din timpul său dedicat ştirilor pentru PCRM, Guvernul a primit 14.6%, PDM 14.2% şi PLDM 11.2%, PNL 7.9% din timpul acordat. O cotă semnificativă de timp a fost acordată AMN (4.5%). Diverşi candidaţi independenţi au primit un spaţiu cumulat de peste 3.9%. 

2 Plus a oferit o cotă mai mare de informaţii cu caracter critic sau conotaţii negative. Dintre partidele politice care au primit cotele cele mai mari din timpul acordat, PCRM, PLDM şi PNL au fost reflectate într-o lumină relativ negativă. În acelaşi timp reflectarea generală a Guvernului şi a PDM-ului a fost mai diversificată, cu porţiuni mai mari de informaţie cu conotaţii pozitive dar şi negative.

Subiectele cheie prezentate de postul TV 2 Plus care au contribuit la o prezentare mai degrabă negativă a PCRM, PLDM şi PNL s-au axat pe următoarele subiecte:

· PCRM acuză administraţiile instituţiilor de învăţămînt superior din Republica Moldova că folosesc resurse administrative pentru a face partizanat politic în favoarea PLDM;

· Printr-o declaraţie PCRM atrage atenţia opiniei publice, organelor competente şi observatorilor internaţionali asupra punerii în aplicare a unui scenariu de falsificare în masă a rezultatelor alegerilor din 28 noiembrie şi intimidarea alegătorilor. Mii de cetăţeni au primit prin poştă scrisori personalizate din partea PLDM prin care pe lîngă agitaţia electorală propriu-zisă se solicită remiterea în adresa oficiului teritorial sau central al PLDM informaţii despre rude. Astfel, reprezentanţii PCRM consideră că este încălcată grav legea cu privire la protecţia datelor cu caracter personal şi mai mult ca atît aceste informaţii vor sta la baza falsificării în masă a alegerilor;

· Subiect despre solicitarea candidatului independent V. Stepaniuc de a scoate din cursa electorală PNL, din moment ce acest concurent electoral cheamă deschis la lichidarea suveranităţii şi independenţii Republicii Moldova;

· Marian Lupu, liderul PDM îl acuză pe Vlad Filat, liderul PLDM,  de populism şi demagogie. Lupu a mai adăugat că cei aflaţi la guvernare au fost fie nepricepuţi, fie preocupaţi de succesul lor;

· Subiect în care AMN susţine că Anton Leviţchi, tînărul din satul Socoleni, Anenii Noi, care ar fi donat PCRM 250 mii de lei, este o victimă a PCRM. Tatăl tînărului este un simpatizant al AMN, iar tînărul ar fi fost inclus în lista donatorilor PCRM, intenţionat.

Postul de televiziune 2 Plus a respectat principiul de informare din mai multe surse în cazul subiectelor conflictuale prezentate în cadrul emisiunilor informative în perioada supusă monitorizării, iar din punct de vedere al cerinţelor legale, nu au fost înregistrate careva cazuri serioase care ar provoca îngrijorări vis-a-vis de modul în care este reflectată campania electorală la postul de televiziune în cauză.
Pro TV Chişinău

Timpul total dedicat subiecţilor politici relevanţi şi protagoniştilor electorali

Pro TV a oferit cota cea mai mare (aproximativ un sfert din timpul acordat) pentru PCRM, care a fost urmat de PLDM cu 16.1% şi de Guvern cu 11.8% din timpul acordat. Alte, cîteva partide au primit cote relativ semnificative din timpul acordat, după cum urmează: AMN (7.7%), PL (5%), PDM (4.6%) şi PSD (3.5%). Suplimentar, Alianţei pentru Integrare Europeană i s-a oferit aproape 4.8% şi diverşi candidaţi independenţi au primit un spaţiu cumulat de 7.6% din timpul relevant dedicat ştirilor. Primarul municipiului Chişinău a primit 5.4%.  

Tabloul general al timpului acordat partidelor politice în cadrul programelor de ştiri ale Pro TV Chişinău este divers. Entităţile politice au fost preponderent prezentate în lumină neutră, o cantitate semnificativă de informaţie cu conotaţii negative a fost prezentată despre PCRM şi AIE. În cazul PCRM, acest lucru a fost o urmarea a declaraţiilor dlui S. Urecheanu care, referindu-se la acţiunile lui V. Voronin, a declarat că trebuie să intervină un medic, de asemenea, PCRM apare în context negativ în subiectul despre lansarea de către AMN a jocului „Serafică fără frică” şi în cadrul subiectului despre războiul electoral prin intermediul filmelor între comunişti şi liberal-democraţi, după ce PCRM a difuzat un spot în care arată că digul de la Nemţeni a fost detonat, PLDM a venit cu o replică televizată, formaţiunea a prezentat aceiaşi martori dar care au afirmat contrariul. Constantin Tănase a menţionat că bubuitura care s-a auzit probabil s-a auzit în capul comuniştilor. Numai o minte bolnavă poate inventa asemenea stupidităţi". Tănase le-a recomandat comuniştilor să facă o investigaţie să vadă care este starea lor psihică. Alexandru Petcov, candidat PCRM a replicat că este un exemplu de manipulare crasă ceea ce a afirmat Tănase. Serviciul de Informaţie şi securitate a calificat filmul prezentat de comunişti drept o tentativă de dezinformare şi manipulare a opiniei publice.  În ceia ce priveşte AIE, portretul negativ al acesteia a fost prezentat în subiectele în care  Veaceslav Untilă a declarat că unele partide se cred prea importante, iar din această cauză comuniştii ar putea reveni la putere. Liderul MAE s-a referit la AIE care nu a reacţionat la apelul de a semna un acord de stabilitate politică. Liderii AIE nu au comentat declaraţiile.

Similar cu posturile Moldova 1 şi Prime, circa o treime din timpul dedicat prezentării entităţilor politice a fost timp cu vorbire directă. 

Postul de televiziune Pro TV Chişinău a respectat principiul de informare din mai multe surse în cazul subiectelor conflictuale prezentate în cadrul emisiunilor informative în perioada supusă monitorizării, iar din punct de vedere al cerinţelor legale, nu au fost înregistrate careva cazuri serioase care ar provoca îngrijorări vis-a-vis de modul în care este reflectată campania electorală la postul de televiziune în cauză.
TV 7

Timpul total dedicat subiecţilor politici relevanţi şi protagoniştilor electorali

Dintre toate posturile de televiziune monitorizate, TV 7 a oferit cea mai vastă gamă de entităţi politice selectate. Din spaţiul total de ştiri, TV 7 a acordat cea mai mare cotă pentru PLDM (21.7%) şi pentru Guvern (21.1%). Opoziţia - PCRM a primit 16.6% din timpul acordat. PDM a primit 7.2% şi PL 5 % din timpul acordat. Preşedintele interimar a primit în calitatea sa oficială 5.3% din timpul acordat. 

Tonul prezentării a fost preponderent neutru, însă au fost prezentate şi informaţii cu conotaţii pozitive sau negative despre PLDM, Guvern şi PCRM. Reflectarea concurentului electoral PCRM a fost mai negativă în comparaţie cu alte partide. În cazul PCRM, acest lucru a fost ca urmarea a reacţiilor reprezentanţilor PLDM la filmul comuniştilor despre inundaţiile din vara anului curent şi ca urmare a contestaţiei depusă de vicepreşedintele AMN, V. Osipov,  la CEC prin care se solicită sancţionarea Centrului de Investigaţii Sociologice CBS-AXA pentru manipularea opiniei publice. V. Osipov consideră că manipularea respectivă e comandată de PCRM. Pe tot parcursul subiectului sînt inserate contra-argumentele directorului CBS-AXA. Situaţia e comentată de secretarul CEC      Iu. Ciocan.

Din toate posturile de televiziune monitorizate, TV 7 a oferit cea mai mare cotă de informaţie directă - circa două cincimi de prezentare directă din toată informaţia despre entităţile politice. Reprezentanţii PCRM au primit cote mai mici de timp cu vorbire directă în comparaţie cu PLDM şi cu Guvernul.

Postul de televiziune TV 7 a respectat principiul de informare din mai multe surse în cazul subiectelor conflictuale prezentate în cadrul emisiunilor informative în perioada supusă monitorizării, iar din punct de vedere al cerinţelor legale, nu au fost înregistrate careva cazuri serioase care ar provoca îngrijorări vis-a-vis de modul în care este reflectată campania electorală la postul de televiziune în cauză.
Concluzii: 

Posturile de televiziune monitorizate au oferit mai mult timp pentru prezentarea actorilor politici în comparaţie cu perioada anterior menţionată, subiectele majore care au fost prezentate includ un spectru larg de evenimente atît ale concurenţilor electorali cît şi a CEC-ului,                 Guvernului şi a Preşedintelui interimar.

Posturile de televiziune monitorizate s-au focusat asupra prezentării partidelor politice cheie, care au perspective de a intra în viitorul parlament. Cu toate acestea, un şir de alte partide şi candidaţi independenţi au primit cel puţin volumul minim din timpul de emisie în programele de ştiri ale unor posturi. 

Postul public de televiziune a oferit o prezentare a actorilor politici în general neutră. Însă lipsa abordării critice a unor oficiali aflaţi la putere (care de asemenea candidează în alegeri), în tandem cu reflectarea uşor pozitivă a acestora, este un semnal cu privire la dificultăţile pe care Moldova 1 le întîmpină în a se conforma complet rolului său de radiodifuzor public, autonom şi independent. 

Prezentarea partidelor şi subiecţilor politici la posturile private de televiziune a variat. Însă, NIT s-a deosebit de toate celelalte posturi televizate prin oferirea unei prezentări vădit părtinitoare în favoarea unui anume partid politic şi în defavoarea tuturor celorlalte. Lipsa diversităţii politice şi eşecul general de a oferi prezentări corecte, echilibrate şi imparţiale în majoritatea cazurilor caracterizează ştirile oferite de acest post. 

Alte posturi de televiziune uneori au reflectat PCRM într-o lumină negativă, însă prezentarea critică a acestui partid de opoziţie a fost reflectată preponderent prin opiniile altor concurenţi electorali. 

CCA atenţionează toţi radiodifuzorii care reflectă campania electorală, ca pe parcursul ultimei săptămâini a campaniei electorale, să se conformeze cu stricteţe tuturor prevederilor legale şi standardelor etice şi profesionale. 

Anexa
Lista of actorilor, abrevieri 

	Partidul Naţional Liberal
	PNL

	Partidul Democrat din Moldova
	PDM

	Partidul Liberal
	PL

	Partidul “Moldova Unită — Единая Молдова”
	PMUEM

	Partidul Popular Creştin Democrat
	PPCD

	Mişcarea “Acţiunea Europeană”
	MAE

	Partidul “Patrioţii Moldovei”
	PPM

	Partidul “Pentru Neam şi Ţară”
	PpNŢ

	Partidul Republican din Moldova
	PRM

	Alianţa “Moldova Noastră”
	AMN

	Partidul Umanist din Moldova
	PUM

	Partidul Comuniştilor din Republica Moldova
	PCRM

	Partidul Liberal Democrat din Moldova
	PLDM

	Partidul Conservator
	PC

	Partidul Popular Republican
	PPR

	Mişcarea social-politică “Ravnopravie”
	MR

	Partidul Social Democrat
	PSD

	Mişcarea social-politică a Romilor din Republica Moldova
	MRRM

	Partidul Muncii
	PM

	Partidul Ecologist “Alianţa Verde” din Moldova
	PEMAVE

	Primarul Municipiului Chişinău
	PrC

	Alianţa pentru Integrare Europeană
	AIE

	Guvernul
	Guv

	Presedintele
	Prez

	Presedintele Parlamentului
	Parl

	Comisia Electorala Centrala
	CEC

	Candidat independent
	CI

	Alţii
	Alţii


Anexa nr.2
Biroul OSCE pentru Instituţii Democratice si Drepturile Omului

Misiunea de observare a alegerilor Republica Moldova

Alegeri parlamentare anticipate, 28 noiembrie 2010

RAPORT INTERIMAR Nr.2

1-14 noiembrie 2010

19 noiembrie

I. SUMAR EXECUTIV

· Campania electorală pentru alegerile parlamentare din 28 noiembrie este în plină desfăşurare. Douăzeci de partide politice si 19 candidaţi independenţi au intrat în cursa electorală. Deşi în general campania se desfăşoară într-un mediu cu rezonanţă redusă, fără demonstraţii sau adunări de proporţii, afişele electorale sunt în abundenţă în întreaga ţară, iar partidele au petrecut sute de evenimente sau întruniri de proporţii mici.

· Cu toate că în general campania este una paşnică şi ordonată, au fost raportate mai multe cazuri separate de violenţă sau intimidare legată de alegeri.

· Comisia Electorală Centrală (CEC) continuă să se întrunească regulat si să respecte cerinţele legale în procesul de adoptare a deciziilor. CEC a operat în mod transparent, toate şedinţele fiind deschise pentru public, observatori si mass-media.

· Cele 35 consilii electorale de circumscripţie (CC) şi-au desfăşurat activitatea în conformitate cu prevederile legale şi în general au activat de o manieră profesională. Birourile electorale ale secţiilor de votare au fost create şi au început să opereze, unele din ele după expirarea termenului legal, stabilit pentru data de 2 noiembrie.

· Calitatea listelor electorale rămâne în continuare o preocupare. În rezultatul unui sistem foarte descentralizat, listele electorale sunt compilate în mod diferit în întreaga ţară şi nu există o modalitate efectivă de a verifica listele locale în vederea înscrierilor duble. Există un şir de modalităţi prin care alegătorii pot fi adăugaţi în listele suplimentare în ziua alegerilor. BSV sunt obligate să pună listele electorale la dispoziţia publicului pentru verificare în perioada 8-23 noiembrie.

· Există unele preocupări în legătură cu votarea în afara ţării, inclusiv cea legată de faptul că amplasarea secţiilor de votare în afara ţării nu reflectă întocmai distribuirea cetăţenilor peste hotare.

· Radiodifuzorul public Teleradio Moldova a încercat să prezinte campania electorală într-un mod echilibrat în cadrul programelor sale de ştiri la televiziune si radio. NIT TV, un post privat cu acoperire naţională, a avut o atitudine părtinitoare în favoarea Partidului Comuniştilor din Republica Moldova (PCRM), ceea ce a dus la aplicarea sancţiunilor de către Consiliul Coordonator al Audiovizualului (CCA).

· Curtea Constituţională a primit o cerere din partea PCRM privind declararea neconstituţională a articolului din Codul Electoral (EC) care stabileşte o metodă nouă de atribuire a mandatelor partidelor politice care au trecut pragul electoral. PCRM argumentează că acesta încalcă egalitatea garantată a tuturor voturilor, prin distribuirea unui număr neproporţional de mandate partidelor mici.

II. MEDIUL POLITIC

ŞI DESFĂSURAREA CAMPANIEI ELECTORALE

CEC a înregistrat 20 partide politice şi 20 candidaţi independenţi pentru cursa electorală, însă un candidat independent s-a retras ulterior. Procesul a fost unul inclusiv, înregistrarea nu a fost refuzată nimănui. Partidele şi candidaţii reprezintă o pluralitate de opinii, oferindu-le alegătorilor o alegere veritabilă.

În general campania din întreaga ţară a fost una paşnică şi de rezonanţă redusă. Deşi nu au avut loc demonstraţii sau adunări de proporţii, partidele şi candidaţii continuă să petreacă sute de adunări şi întruniri mici în întreaga ţară, multe din ele fiind însoţite de concerte sau alte forme de divertisment. Ritmul activităţii de campanie este în creştere. Unele partide trec de circumscripţiile lor tradiţionale, alegătorii din întreaga ţară fiind abordaţi de un spectru larg de concurenţi politici. O mare parte a campaniei are loc prin intermediul mass-media, deşi multe partide distribuie pliante şi fac agitaţie de la uşă la uşă şi pe internet, inclusiv prin intermediul reţelelor sociale. Candidaţii unui partid au servit drept caractere într-un joc video online.

Ocazional candidaţii au folosit o retorică aspră. Două dintre cele mai mari partide din fostul parlament, PCRM şi Partidul Liberal Democrat (PLDM), au produs scurtmetraje documentare foarte negative cu privire la concurenţii lor. Cei patru parteneri din coaliţia de guvernare, Alianţa pentru Integrare Europeană (AIE),
 care candidează de sine stătător în aceste alegeri, au sporit concurenţa între ei, uneori disputa fiind centrată pe faptul cui aparţin meritele pentru realizările AIE în guvern. Vizibilitatea prim-ministrului Vlad Filat (PLDM) în campanie a declanşat critici din partea altor membri ai AIE.
 În afară de partidele parlamentare, câteva partide mai mici sunt de asemenea destul de active,
 în timp ce candidaţii independenţi sunt în general mai puţin vizibili.

O parte considerabilă a ţării este decorată cu panouri şi afişele electorale, inclusiv panouri electronice în Chişinău. Amplasarea afişelor electorale în afara locurilor destinate este o practică comună şi o sursă principală pentru contestaţii. Deseori, afişele electorale sunt rupte sau acoperite de afişele altor concurenţi politici. Au fost observate cazuri sporadice de distrugere a panourilor.

Drept răspuns la contestaţiile din partea unor concurenţi electorali privind interzicerea accesului egal al studenţilor la evenimentele electorale, pe data de 5 noiembrie, Ministerul Educaţiei a emis un ordin prin care restricţionează adunările cu alegătorii în instituţii de învăţământ şi căminele studenţeşti, acestea fiind permise doar după orele de studii, şi interzice implicarea minorilor. Urmare a mai multor declaraţii privind distribuirea materialelor de campanie de către copii, pe data de 11 noiembrie, Avocatul copilului a solicitat CEC să avertizeze concurenţii electorali că Legea privind drepturile copilului interzice implicarea copiilor în activităţi politice.

Au fost făcute câteva rapoarte separate, precum că activiştii şi candidaţii de partid au fost supuşi ameninţărilor, violenţei sau intimidării în timpul activităţilor lor de campanie, cazuri verificate de observatorii MOA OSCE/BIDDO. Acestea includ următoarele:

· Pe 2 noiembrie aripa tânără a PCRM din Comrat a depus o plângere la Departamentul Afacerilor Interne al Unităţii Teritorial-Administrative Găgăuzia şi la Procuratură afirmând că un participant la campanie din partea PCRM a fost bătut şi insultat de un candidat al PLDM în timp ce punea afişe.

· Pe 5 noiembrie s-a distrus drapelul Moldovei şi steaguri şi afişe ale PLDM din faţa biroului de partid din Bălţi. Cazul este anchetat de poliţie.

· Pe 6 noiembrie un activist al PLDM a fost ameninţat cu cuţitul în timp ce făcea agitaţie de la uşă la uşă, conform declaraţiilor, de către un activist al PCRM. Acesta din urmă a găurit cauciucurile automobilului PLDM şi a fost pedepsit cu amendă.

· Pe 6 noiembrie doi activişti PLDM care distribuiau pliante în Sîngerei au fost intimidaţi de către fostul preşedinte al raionului Floreşti. Pe 10 noiembrie inculpatul a fost intervievat de poliţie şi amendat în baza articolului 69 al Codului Penal.

· Pe 7 noiembrie, în cadrul unei întruniri politice a PCRM în Bravicea (raionul Călăraşi), conform declaraţiilor, persoane neidentificate au aruncat pietre şi ouă într-un participant la campanie din partea PCRM. Pe lângă aceasta, potrivit relatărilor, primarul satului Bravicea a închis microfonul şi le-a spus participanţilor să meargă acasă. PCRM a depus la poliţie cerere de pornire a anchetei.

III. ADMINISTRAREA ALEGERILOR

CEC continuă să se întrunească regulat şi a adoptat 281 de hotărâri. Până la momentul de faţă, în activitatea sa, au fost respectate cerinţele legale. CEC a operat într-un mod transparent, toate şedinţele fiind deschise pentru public, observatori şi mass-media. MOA OSCE/BIDDO a asistat la toate şedinţele CEC şi a avut întrevederi regulate cu conducerea acesteia. În general CC au urmat procedurile legale necesare şi au lucrat de o manieră profesională, deşi într-un şir de cazuri erau divizate conform liniilor de partid.

Conform declaraţiilor CEC, majoritatea BSV, compuse din 7-11 membri, au fost formate de CC şi au început să opereze, deşi unele au fost formate după expirarea termenului legal stabilit pentru 2 noiembrie.
 Membrii BSV sunt numiţi de consiliile locale şi partidele politice reprezentate în Parlament, dar nu pot aparţine acestora. În două localităţi partidele politice au întârziat să-şi numească reprezentanţii în BSV, ceea ce a dus la adoptarea hotărârilor CC de a-i exclude. CEC a anulat hotărârile CC.

Pentru aceste alegeri vor fi 2.037 secţii de votare, inclusiv 75 peste hotare, în misiuni diplomatice şi alte localităţi. BSV de peste hotare vor raporta la CC în Chişinău, unde voturile din afara ţării vor fi incluse în totalizare. Unii lideri ai partidelor politice şi-au exprimat preocuparea referitor la posibilitatea manipulării votării de peste hotare, întrucât ei nu-şi permit să trimită observatori din partea partidelor lor pentru monitorizarea secţiilor de votare de peste hotare şi aceste secţii de votare vor fi conduse de personalul diplomatic, pe care ei nu-i percep ca imparţiali. O altă preocupare constă în faptul că amplasarea secţiilor de votare în afara ţării nu reflectă întocmai distribuţia cetăţenilor peste hotare, majoritatea secţiilor de votare fiind stabilite în ţările Europei de Vest, deşi se consideră că cel mai mare număr de moldoveni peste hotare se află în Rusia. Se preconizează ca CEC să desemneze câteva BSV de pe malul de vest al râului Nistru pentru deservirea alegătorilor din Transnistria, care nu vor fi incluşi în listele electorale de bază, dar vor fi adăugaţi în listele electorale suplimentare în ziua alegerilor.

CC, în cooperare cu CEC, au început instruirea personalului BSV şi a primarilor. În cadrul acestor sesiuni de instruire sunt distribuite manuale şi materiale electorale. Cu puţin timp înainte de alegeri, vor fi organizate instruiri specifice privind procedurile electorale pentru preşedinţii şi secretarii BSV. Unele CC şi-au exprimat preocuparea referitor la lipsa materialelor electorale în limba rusă.

CEC şi-a lansat campania de informare publică, care constă din spoturi televizate
 şi radio, cât şi din afişe informative.

Pe 12 noiembrie CEC a adoptat proiectul final al buletinului de vot, care va avea aproape un metru în lungime. Ţinând cont de dimensiunile acestuia, CEC a solicitat primăriilor să mărească numărul de urne de vot preconizate pentru o secţie de votare. CEC poate aproviziona urne de vot din carton. Buletinele de vot vor fi puse la dispoziţia BSV în limba de stat şi limba rusă.

IV. ÎNREGISTRAREA ALEGĂTORILOR

Autorităţile locale sunt responsabile de compilarea listelor electorale (LE). Conform unui regulament al CEC, primarii au fost obligaţi să prezinte la CEC o versiune electronică a LE. Întrucât multe primării nu au prezentat versiunea electronică în formatul cerut de CEC, din partea sa, CEC nu a respectat cerinţa de a publica LE pe pagina sa web. Pe data de 12 noiembrie CEC a stabilit că numărul alegătorilor înregistraţi este de 2.649.976.

În majoritatea cazurilor, primarii au ales să folosească LE şi LE suplimentare compilate pentru referendumul din septembrie drept punct de pornire pentru actualizarea LE pentru alegerile din noiembrie. Cu toate acestea, în unele cazuri au fost folosite alte metode, inclusiv compilarea listelor noi de la zero sau în baza listei din Registrul de Stat al Populaţiei. Pentru a facilita procesul, CEC a oferit primarilor informaţie actualizată privind cetăţenii decedaţi, cât şi cetăţenii care au atins vârsta de 18 ani, care şi-au schimbat locul de reşedinţă sau au primit un buletin nou de identitate, în baza datelor din Registrul de Stat al Populaţiei. Cu toate acestea, doar două municipii, Chişinău si Bălţi, au acceptat oferta de a primi actualizările.

BSV sunt obligate să pună listele electorale la dispoziţia publicului pentru verificare începând cu data de 8 noiembrie şi nu mai târziu de 5 zile înainte de alegeri. Observatorii MOA OSCE/BIDDO au remarcat că în unele cazuri orele de lucru ale BSV nu au fost respectate, ceea ce ar fi putut limita capacitatea unor alegători de a verifica listele. Pentru municipiul Chisinău este disponibilă o pagină web care permite alegătorilor să-şi verifice datele lor din LE.

O serie de autorităţi locale, CC şi partide politice şi-au exprimat preocuparea privind numărul mare de persoane care locuiesc peste hotare şi care, conform cerinţelor legale, sunt înregistrate în listele electoral de bază din Moldova. Unii interlocutori sunt îngrijoraţi că numele alegătorilor absenţi din LE ar putea fi folosite pentru manipularea voturilor.

La fel ca şi în alegerile anterioare, CEC a decis să permită votarea cu acte de identitate expirate. Alegătorii care planifică în ziua alegerilor să fie departe de locul lor de reşedinţă au dreptul să solicite un certificat cu drept de vot (CDV) de la BSV lor respectiv cel târziu cu o zi înainte de alegeri. CDV permite alegătorilor să voteze la orice secţie de votare din Moldova.

În general calitatea LE rămâne o preocupare pentru multe partide. În rezultatul unui sistem foarte descentralizat, nu există o modalitate efectivă de a verifica listele locale în vederea depistării înscrierilor duble. CEC a primit liste de la primari, dar nu a încercat şi nici nu este obligată prin lege să verifice exactitatea acestora. Există un şir de modalităţi prin care alegătorii pot fi adăugaţi în listele suplimentare în ziua alegerilor, ceea ce duce la declaraţii precum că LE ar putea fi manipulate în ziua alegerilor.
 Partidele politice au continuat de asemenea să-şi exprime preocuparea cu privire la noile proceduri care permit studenţilor să voteze în localitatea unde este amplasată universitatea lor, fără a fi incluşi în LE.

V. MASS-MEDIA

Până la momentul de faţă, radiodifuzorul public Teleradio Moldova a încercat să prezinte campania electorală într-un mod echilibrat în cadrul programelor sale de ştiri la televiziune şi radio, concentrându-se pe conferinţele de presă şi întrunirile concurenţilor cu alegătorii din raioane. Cu toate acestea, reflectarea evenimentelor politice pare să fie oarecum precaută. Monitorizarea mass-media a ODCE/BIDDO a stabilit că unele reportaje de ştiri nu au inclus informaţia despre controversele dintre concurenţii electorali. Deşi aceasta ar putea constitui un efort de asigurare a imparţialităţii şi echilibrului în respectarea cerinţelor legale, acest fapt limitează eventual spectrul de informaţii referitoare la alegeri disponibile publicului.

Televiziunea publică Moldova 1 a dedicat cea mai mare parte din ştiri concurentului PCRM, cincisprezece procente de reflectare în mare parte neutră. În acelaşi timp, dintre cele cinci partide parlamentare, cea mai mare parte a reflectării negative a revenit PCRM, întrucât acesta a fost deseori criticat de ceilalţi concurenţi. Al doilea cel mai reflectat partid a fost PL cu circa nouă procente, urmat de PLDM cu circa opt procente, ambele fiind prezentate mai mult într-o lumină neutră. Postul a dedicat circa 22 procente din timpul său de ştiri activităţilor guvernului, cel mai mult a Prim-ministrului Vlad Filat, într-un mod neutru şi pozitiv. În general Radio Moldova a adoptat aceeaşi abordare.

Radiodifuzorii privaţi cu acoperire naţională Prime TV şi 2plus, în programele sale de ştiri, au dedicat cea mai mare parte a reflectării lui PCRM şi PDM. În timp ce PCRM a fost prezentat într-un mod relativ echilibrat, PDM a beneficiat de cea mai favorabilă reflectare, sub aspectul tonalităţii. Ambele posturi sunt strâns afiliate cu un om de afaceri care este bine cunoscut pentru susţinerea sa acordată PDM. Unele posturi private de televiziune au oferit spectatorilor lor o reflectare a campaniei electorale mai echilibrată şi orientată spre ştiri. Publika TV si Jurnal TV au acordat o atenţie semnificativă alegerilor şi istoriilor legate de politică, inclusiv talk-showuri zilnice.

NIT TV, un alt post privat cu acoperire naţională, a avut o atitudine părtinitoare în favoarea PCRM în reportajele sale de ştiri, dedicând 49 procente partidului, într-o tonalitate predominant pozitivă sau neutră. Pe lângă aceasta, postul a difuzat în programele sale de ştiri zilnice reportaje promoţionale cu titlul „Moldova alege victoria”, în care diferite segmente ale societăţii îşi declară suportul pentru platforma PCRM. Prin contrast, prezentarea partidelor AIE (în special PLDM şi PDM) şi a guvernului a fost în general negativă, cu reportaje deseori denaturate sau comentate negativ de către jurnalişti, fără a oferi puncte de vedere alternative. Drept răspuns la contestaţiile împotriva NIT, cât şi în baza constatărilor propriei sale monitorizări a mass-media, pe data de 10 noiembrie, CCA a sancţionat NIT TV cu amenda maximă, a două sancţionare a NIT pe parcursul campaniei curente. Sancţiunea s-a bazat pe încălcarea repetată a cerinţei legale de a asigura echilibru şi pluralism în programele de ştiri. Înainte de sancţiunea CCA, NIT a difuzat reportaje alarmante precum că CCA planifică să închidă postul. Nici una din sancţiunile aplicate NIT nu a intrat în vigoare, întrucât ele încă nu au fost publicate în Monitorul Oficial, în pofida unei solicitări din partea preşedintelui CCA privind publicarea urgentă.

Componenţa actuală a CCA a fost contestată în repetate rânduri de unul din membrii săi, care pune la îndoială legalitatea mandatului a doi membri, ale căror mandate de patru ani au expirat. Totuşi, aceste revendicări nu par să fie justificate, întrucât Legea cu privire la statutul persoanelor cu funcţii de demnitate publică, adoptată pe 16 iulie 2010, prevede prelungirea automată a mandatelor categoriilor enumerate de demnitari publici (inclusiv ale membrilor CCA) până la numirea persoanelor noi.

Până la momentul de faţă mass-media publică a respectat cerinţa legală cu privire la timpul de antenă gratuit şi dezbaterile gratuite, majorând chiar timpul de antenă gratuit pentru fiecare candidat sau partid la 20 şi 45 minute la televiziune şi, respectiv, radio. Pe 1 noiembrie, televiziunea publică a început difuzarea dezbaterilor, cu câte patru concurenţi la fiecare dezbatere, în conformitate cu data înregistrării lor la CEC. A doua rundă de dezbateri va cuprinde partidele în baza rezultatelor obţinute în alegerile din iulie 2009. În plus, Moldova 1 a lansat dezbateri între reprezentanţii tineri ai partidelor. Doi radiodifuzori privaţi cu acoperire naţională (NIT TV, Euro TV) de asemenea au început difuzarea dezbaterilor. MOA OSCE/BIDDO a fost informată că alte două canale cu acoperire naţională (Prime, 2plus) care sunt obligate să organizeze dezbateri le-au programat preliminar pentru ultima săptămână a campaniei electorale.

VI. CONTESTAŢII

În general CEC şi CC au examinat contestaţiile la timp, urmând procedurile prevăzute de CE şi regulamentele CEC. Hotărârile CEC revizuite de MOA OSCE/BIDDO continue să fie bine justificate.

Până la 13 noiembrie, CEC a primit în total 55 contestaţii, pe marginea cărora a adoptat 13 hotărâri, a emis 7 scrisori, inclusiv privind referirea unui contestatar la organul competent, şi a returnat 8 contestaţii, pentru că au fost depuse de persoane neautorizate. Majoritatea hotărârilor erau legate de materialele de campanie electorală care nu sunt în conformitate cu cerinţele CE. Trei s-au referit la folosirea resurselor administrative de către candidaţii care şi-au suspendat temporar activitatea din funcţiile sale oficiale; din acestea, două au fost respinse şi una acceptată.

Marea majoritate a contestaţiilor depuse la CC s-au referit la amplasarea afişelor electorale în locuri neautorizate. În majoritatea cazurilor CC a emis avertizări pentru partidele vizate şi a remis cazurile Ministerului Afacerilor Interne (MAI) pentru anchetă. Până la 10 noiembrie, MAI a soluţionat 21 cazuri referitoare la distribuirea materialelor electorale care nu corespund cerinţelor CE şi plasarea afişelor în locuri neautorizate. În toate cazurile persoanele implicate au fost amendate.

Aparent au existat unele confuzii în rândul judecătorilor de sector referitor la cele mai recente schimbări în procedura ce ţine de contestaţii, conform căreia contestatarii nu mai pot depune cerere de apel la instanţa de judecată, cu excepţia cazului când contestaţia lor a fost mai întâi respinsă de CEC.

Curtea de Apel Chişinău (CA) a audiat 26 cazuri legate de alegeri, iar Curtea Supremă de Justiţie 5 cereri de apel.
 Curtea Supremă de Justiţie a anulat hotărârea CA de respingere a contestaţiei din partea PCRM privind crearea secţiilor de votare în afara ambasadelor şi a returnat-o la CA pentru revizuire. Cererea Prim-ministrului de a declara neconstituţional articolul 13(3) al CE a fost respinsă de Curtea Constituţională urmare a unei examinări publice pe data de 9 noiembrie. Articolul 13(3) prevede că persoanele cu înaltă funcţie de răspundere trebuie să-si suspende activitatea în funcţia pe care o deţin pe durata perioadei electorale.

Curtea Constituţională a început examinarea unei cereri depuse pe 5 noiembrie de PCRM privind declararea neconstituţională a articolului 87(5) al CE. PCRM argumentează că noua metodă de distribuire a mandatelor stabilită în acest articol încalcă articolul 38 al Constituţiei, care garantează egalitatea tuturor voturilor. Conform metodologiei noi, „mandatele rămase” se repartizează în mod egal tuturor partidelor care au trecut pragul electoral, şi nu în mod proporţional, ceea ce duce la o posibilă distribuire a unui număr neproporţional de mandate partidelor mici.
 PCRM afirmă că această metodologie a fost adoptată în special pentru a-i refuza partidului majoritatea mandatelor, chiar dacă obţine majoritatea voturilor, astfel încălcând principiul conform căruia mandatele ar trebui distribuite în conformitate cu numărul de voturi obţinute. Articolul vizat, care stabileşte un sistem posibil unic, a fost adoptat în iunie 2010 în timpul boicotării parlamentului de către PCRM. Codul de bune practici al Comisiei de la Veneţia atenţionează că atunci când se modifică un aspect fundamental al legii electorale, „trebuie de avut grijă de evitat nu doar manipularea [sistemului electoral] în favoarea partidului aflat la putere, ci chiar şi doar aparenţa de manipulare.”

VII. PARTICIPAREA FEMEILOR

ŞI A MINORITĂŢILOR NAŢIONALE

Deşi 27,8 procente de candidaţi sunt femei, vizibilitatea lor în campania electorală este foarte redusă. În general femeile nu deţin poziţii semnificative de influenţă în structurile partidelor politice şi politicienii femei declară că este foarte dificil pentru ele să concureze într-un peisaj politic dominat de bărbaţi. Observatorii MOA OSCE/BIDDO au raportat că un număr aproximativ egal de femei şi bărbaţi participă la întrunirile politice. Femeile sunt bine reprezentate în CC si BSV, deşi mai puţin în funcţii de conducere; 11 din 35 preşedinţi ai CC sunt femei.

În rare problemele minorităţilor naţionale sunt un subiect proeminent al campaniilor electorale ale partidelor politice. Alegătorii care aparţin minorităţilor naţionale sunt ţinta majorităţii partidelor politice intrate în cursa electorală, dar în afară de Mişcarea social-politică a romilor, concurent politic înregistrat, concurenţii nu abordează vreun grup minoritar aparte. Liderii Mişcării social-politice a romilor afirmă că mulţi cetăţeni romi cu drept de vot nu sunt incluşi în LE. Conform rezultatelor recensământului din 2004 există circa 12.300 romi în Moldova, dar liderii romilor sunt implacabili, afirmând că numărul actual ar fi mult mai mare.

VIII. OBSERVATORII LOCALI

Observatorii acreditaţi de CEC au dreptul de a monitoriza procesul electoral în întreaga ţară, pe când observatorii acreditaţi de CC pot monitoriza doar în circumscripţia respectivă.

Două grupuri de observatori locali monitorizează perioada electorală în întregime şi procedurile din ziua alegerilor, „Promo-LEX” şi „Control Civic – Alegeri 2010”. În plus, mai multe organizaţii locale monitorizează finanţarea campaniei electorale. Observatorii de la „Institutul pentru Drepturile Omului din Moldova” monitorizează compilarea şi verificarea listelor electorale. Votarea din afara ţării va fi monitorizată de „Fundaţia est-europeană” în 25 secţii de votare din 75.

IX. ACTIVITĂŢILE MOA OSCE/BIDDO

Pe parcursul perioadei de raportare, MOA OSCE/BIDDO şi-a continuat activitatea obişnuită, având întâlniri cu oficialităţi locale şi de stat, partide politice si candidaţi, administraţia electorală de toate nivelele, reprezentanţi mass-media, societate civilă şi alţii. Pe data de 4 noiembrie, Seful MOA OSCE/BIDDO a prezentat informaţie reprezentanţilor comunităţii diplomatice şi ai organizaţiilor internaţionale acreditate din Moldova. Observatorii pe termen lung continuă să urmărească pregătirile electorale şi desfăşurarea campaniei în regiuni şi se pregătesc de dislocarea observatorilor pe termen scurt. Statele participante au fost solicitate să detaşeze 200 de observatori pe termen scurt.

Adunarea Parlamentară a OSCE, Adunarea Parlamentară a Consiliului Europei (APCE) şi Parlamentul European vor trimite fiecare câte o delegaţie de observatori pentru observarea zilei alegerilor. Preşedintele în exerciţiu al OSCE l-a numit pe dl Tonino Picula drept coordonator special pentru conducerea misiunii observatorilor pe termen scurt a OSCE la aceste alegeri. Delegaţia APCE va fi condusă de dl Indrek Saar.

Acest raport este de asemenea disponibil în limbile engleză şi rusă.

Singura versiune oficială a acestui document este cea în limba engleză.
Anexa nr.3

Monitorizarea mass-media în campania electorală pentru alegerile parlamentare anticipate din 28 noiembrie 2010
Raport  nr. 5  

8-14 noiembrie 2010

Acest raport este realizat în cadrul proiectului „Monitorizarea mass-media în campania electorală”, cu susţinerea financiara a Ambasadei Marii Britanii în Moldova, Consiliului Europei şi Fundaţiei Est-Europene, din resursele acordate de Agenţia Suedeză pentru Dezvoltare şi Cooperare Internaţională (Sida/Asdi), Ministerul Afacerilor Externe al Danemarcei, Fondului Naţional pentru Democraţie (NED), Agenţia Statelor Unite pentru Dezvoltare Internaţională (USAID) prin intermediul Fundaţiei Eurasia.

De asemenea, elaborarea acestui raport este posibilă graţie ajutorului generos al poporului american oferit prin intermediul Agenţiei SUA pentru Dezvoltare Internaţională (USAID), în cadrul Programului AED - Consolidarea Societăţii Civile în Moldova (MCSSP).

Opiniile exprimate aparţin autorilor şi nu reflectă neapărat punctul de vedere al finanţatorilor.

Date generale

1.

1. Obiectivul proiectului: Evaluarea modului în care mass media reflectă campania electorală pentru alegerile parlamentare anticipate din Republica Moldova pentru a stabili dacă concurenţii electorali se bucură de acces egal la mass-media şi dacă electoratului i se oferă suficientă informaţie despre candidaţi şi platformele lor electorale.

1.2 Perioada de monitorizare: 28 septembrie – 28 noiembrie 2010

1.3 Criteriile de selectare a instituţiilor mass-media supuse monitorizării:

forma de proprietate (publică şi privată)

audienţa/ impactul

limba difuzării

1.4 Mass-media monitorizate:

TV: Moldova 1, Prime TV, 2 Plus, NIT, N4, Jurnal TV, Publika TV

Radio: Radio Moldova, Prime FM, Vocea Basarabiei

Presa scrisă: Moldova Suverană, Nezavisimaia Moldova, Flux, Jurnal de Chişinău, Timpul de dimineaţă, Komsomolskaia pravda v Moldove, Evenimentul Zilei, Panorama, Golos Bălţi (Bălţi), Vesti Gagauzii (Comrat), Cuvântul (Rezina), Gazeta de Sud (Cimişlia).

Agenţii de presă şi portaluri web: Moldpres, Infotag, www.omg.md, www.unimedia.md

1.5 Orarul monitorizării

TV: Luni – vineri: de la 6.00 până la 9.00 şi de la 18.00 până la 23.00

Sâmbătă şi duminică: de la 8.00 pînă la 22.00

Radio : De la 6.00 până la 13.00 şi de la 17.00 până la 20.00, zilnic.

Presa scrisă/Agenţii de ştiri/Portaluri web: întreg conţinutul, zilnic.

 1.6. Echipa

Proiectul este realizat de Centrul pentru Jurnalism Independent în parteneriat cu Asociaţia Presei Independente şi Institutul de Marketing şi Sondaje IMAS-INC Chişinău.

2. Cadrul metodologic

Date statistice: Metodologia monitorizării a fost elaborată de Oxford Media Research pentru proiectele de monitorizare ale Organizaţiei Internaţionale Campania Globală pentru Libertatea de Exprimare “Articolul XIX”. Caracteristicile acestei metodologii sunt următoarele: folosirea indicatorilor 1) cantitativi, inclusiv tipul, durata, tematica mediatizării, sursele ştirilor, frecvenţa şi durata apariţiei concurenţilor electorali în buletinele de ştiri, şi  2) calitativi, stabilindu-se  părtinirea postului monitorizat în reflectarea evenimentelor. Fiecare ştire sau opinie este supusă unei evaluări de conţinut şi de context, pentru a determina dacă sunt favorabile sau defavorabile unui sau altui partid /unei sau altei formaţiuni politice. Un conţinut şi/sau un context al ştirii pozitiv ori negativ nu indică neapărat tendenţiozitatea sau partizanatul postului care difuzează şirea. E posibil ca ştirea să favorizeze sau să defavorizeze pe unul dintre subiecţi, şi, cu toate acestea, să fie echidistantă şi corectă din punct de vedere profesional. Numai dacă există tendinţa, pe o anumită perioadă de timp, ca unul dintre subiecţi să fie favorizat sau defavorizat masiv, atunci se poate spune că e vorba despre un dezechilibru şi părtinire.

Studii de caz: A fost făcută o analiză de conţinut a materialelor care au tratat cele mai importante subiecte difuzate de cele 10 posturi audiovizuale. Ţinînd cont de impactul major pe care îl are audiovizualul asupra creării opiniei publice şi de credibilitatea mare a acestuia în rîndul populaţiei, s-a urmărit identificarea unghiurilor de abordare şi modalităţilor de prezentare a subiectelor relevante. Materialele au fost analizate atît din punctul de vedere al respectării principiilor unui jurnalism de calitate (obiectivitate, imparţialitate, pluralismul surselor de informare, separarea faptelor de opinie), cît şi sub aspect tehnic, din perspectiva recurgerii la procedee tehnice pentru a amplifica sau diminua anumite mesaje. 

Lista codurilor utilizate:

PDM = Partidul Democrat din Moldova

PCRM = Partidul Comuniştilor din Moldova

AMN = Partidul „Alianţa Moldova Noastră”

PAM = Partidul Agrar din Moldova

PSM = Partidul Socialist din Moldova

PLD = Partidul Legii şi Dreptăţii

PPCD = Partidul Popular Creştin-Democrat

PL = Partidul Liberal din Moldova

PSD = Partidul Social-Democrat

MFN = Mişcarea „Forţa Nouă”

PC = Partidul Conservator

RAVN= Mişcarea social-politică Ravnopravie

PPR = Partidul Popular Republican

PRM = Partidul Republican din Moldova

UCM = Uniunea Centristă din Moldova

PM = Partidul Muncii

PUM = Partidul Umanist din Moldova

PMUEM = Partidul „Moldova Unită – Edinaia Moldova”

PNL = Partidul Naţional Liberal

MAE = Mişcarea „Acţiunea Europeană”

PNŢ = Partidul „Pentru Neam şi Ţară”

PLDM = Partidul Liberal Democrat din Moldova

AIE = Alianţa pentru Integrare Europeană

MRRM = Mişcarea Romilor din RM

PPM = Partidul Patrioţii Moldovei

AV = Partidul „Alianţa Verde”

PRES = Preşedintele, preşedinţia

PARL = comisii parlamentare

MIN = prim-ministrul, miniştrii

CEC = Comisia Electorală Centrală şi birourile, secțiile electorale

GUV = funcţionari din guvern

APL = administraţia publică locală

PA = Poliţia/armata/CCCEC/Vama,SIS

DIP =  Diplomaţi, oficiali şi observatori străini de rang înalt

CET = Cetăţeni

SOC = Societate civilă

SIN = Sindicate

EXP = Experţi (străini şi locali), observatori, sociologi, analişti, etc.

BUS = Business

MED = Mass media

JUD = Judecători, avocaţi, Procuratura, Curtea Constituţională

BIS = Biserica

DOC = Documente (rapoarte, Constituţia, sondaje, etc.). 

CCA= Consiliul Coordonator al Audiovizualului

GS = Gabriel Stati

VS = Victor Stepaniuc

VP= Valeriu Pleşca

LB= Elena Burghilă-Leonte

ML= Maia Laguta

AD =Alexandru Demian

SB = Sergiu Banari

GR= Gheorghe Rusu

EN=Evghenii Nazarenco

VC =Valentina Cuşnir

SI=Sergiu Iachim

NA= Natalia Axenova

TT= Tatiana Ţâmbalist

RC= Romeo Cereteu

VT = Vitalie Ţaulean

AB= Afanasie Bârlădeanu

OB =Oleg Bolotnicov

OC = Oleg Cazac

VL = Vasile Lupaşcu

Subiecte pe agenda publică din perioada 8-14 noiembrie 2010

În perioada de raport, s-au produs mai multe evenimente cu conotaţie electorală directă sau indirectă. 

· Reacţii controversate la semnarea la Bucureşti de către Prim-ministrul Filat a Tratatului moldo-român privind traficul de frontieră. 

· Curtea Constituţională s-a pronunţat pe chestiunea participării miniştrilor în campanie: în cazul în care candidează pe liste electorale, aceştia trebuie să degreveze din funcţie pe durata campaniei electorale.

· Preşedintele interimar Ghimpu adresează Secretarului General NATO o scrisoare în care solicită suport în vederea retragerii trupelor ruseşti de pe teritoriul regiunii transnistrene. Urmează reacţii controversate din partea colegilor de alianţă şi a experţilor.

· Postul de televiziune TVR revine pe ecrane, reluând transmisiunea pe frecvenţele postului 2 Plus. 

· 5000 dosare ale persoanelor deportate în perioada sovietică au fost desecretizate şi transmise de către Serviciul de Informaţii şi Securitate către Arhiva Naţională. 

· Şeful Agenţiei Medicamentului este demis din funcţie la iniţiativa lui Vlad Filat, ca reacţie la problemele privind preţurile mari la medicamente. 

· Asociaţia Sociologilor şi Demografilor din Moldova face publice rezultatele unui sondaj conform cărora în parlament vor trece 4 partide.

· Societatea civilă prezintă mai multe rapoarte de monitorizare a procesului electoral.

3. Tendinţe generale

3.1 Audiovizual

În perioada 8-14 noiembrie 2010, cele 10 posturi audiovizuale monitorizate au difuzat în total 3288 materiale şi emisiuni ce cad sub incidenţa prezentului studiu, în creştere cu 16,6% faţă de perioada precedentă de monitorizare. Cel mai mare volum a revenit programelor electorale speciale, inclusiv dezbaterilor, în cadrul cărora reprezentanţii concurenţilor electorali au avut posibilitatea să-şi prezinte programelor electorale şi să dezbată asupra platformelor altor concurenţi. Continuă să crească numărul spoturilor publicitare electorale, ca şi numărul ştirilor cu caracter electoral direct sau indirect. 

În perioada de raport, posturile publice Moldova 1 şi Radio Moldova au oferit acces în ştiri şi programe electorale speciale unui număr mare de concurenţi electorali, asigurând pluralism de opinie. În cele mai multe cazuri, subiectele relevante au fost prezentate în context neutru; totodată unii concurenţi electorali au apărut în lumină pozitivă şi-sau negativă. Din punctul de vedere al contextului apariţiei în ştiri, la Moldova 1 se observă o uşoară defavorizare a PCRM, acesta constituind subiectul mai multor ştiri defavorabile. 

Postul privat cu acoperire naţională Prime TV a reflectat campania preponderent în buletine de ştiri şi emisiuni de opinie. Judecând după frecvenţa citării şi contextul apariţiei concurenţilor în ştiri, dar şi în emisiuni, la Prime TV se remarcă o uşoară favorizare a PDM. 

Postul privat NIT este singurul post TV care face partizanat politic deschis în favoarea concurentului electoral PCRM. În perioada de raport, NIT a eşuat să asigure pluralism de opinie în buletinele de ştiri, în acestea fiind incluse doar ştiri care au vizat partidele din AIE şi PCRM. O parte din concurenţii electorali au apărut la NIT în dezbateri sau când le-a fost oferit timpi de antenă gratuiţi.

Alt post privat cu acoperire naţională 2 Plus reflectă, în continuare, pasiv campania, oferind publicului informaţie sumară despre concurenţi şi platformele lor electorale. Astfel, postul respectiv nu îşi îndeplineşte pe deplin rolul de a informa publicul cu privire la diferiţi concurenţi electorali. 

Postul cu acoperire regională N4 a fost mai activ în reflectarea subiectelor electorale în buletinele de ştiri, asigurând pluralism de opinie, prin citarea mai multor concurenţi, inclusiv candidaţilor independenţi. Judecând după frecvenţa mare a apariţiei în ştiri şi contextul pozitiv al reflectării se poate de afirmat că N4 favorizează PLDM. 

La postul de ştiri Publika TV nu este evidentă vreo tendinţă clară de favorizare a anumitor concurenţi electorali. 

La un alt post de ştiri, Jurnal TV, concurenţii electorali au fost prezentaţi preponderent neutru, dar şi în context pozitiv, şi negativ, în funcţie de contextul reflectării. Ţinând cont de numărul mare de apariţii în context pozitiv sau negativ în ştiri, dar şi în emisiuni, se poate afirma că la Jurnal TV favorizează PNŢ şi defavorizează PCRM. 

La Vocea Basarabiei se remarcă defavorizarea PCRM şi o uşoară favorizarea a PL, determinată în special de durata mare a intervenţiei directe atât a reprezentanţilor partidului, cât şi a Preşedintelui Interimar, iar la Prime FM – defavorizarea PCRM, acest concurent electoral apărând de foarte multe ori în context negativ.

3.2 Presa scrisă/Agenţii de presă/Portaluri web

În săptămâna 8-14 noiembrie 2010, numărul de materiale care reflectă campania electorală, publicate în presa scrisă, inclusiv agenţiile de presă şi portalurile web, a continuat să crească, înregistrându-se 605 materiale, faţă de 599 în săptămâna precedentă. 

Cele 12 ziare monitorizate au publicat 349 informaţii relevante (ştiri, opinii, alt gen de materiale) despre alegeri şi concurenţii electorali, cele mai multe articole au apărut în Timpul de dimineaţă, Moldova Suverană, Nezavisimaia Moldova, Jurnal de Chişinău şi Panorama, iar cele mai puţine – în Golos Bălţi şi Vesti Gagauzii. Cele două agenţii de ştiri monitorizate au difuzat 68 de ştiri timp de o săptămână, două treimi din ele revenind agenţiei Infotag. Site-urile de ştiri au plasat 188 informaţii, peste 55% din totalul de ştiri revenind www.omg.md. 

După o uşoară îmbunătăţire a raportului dintre suprafaţa ocupată de ştiri şi cea ocupată de materiale de opinie, înregistrată în săptămâna precedentă, în săptămâna prezentului raport materialele de opinie din nou au prevalat faţă de ştiri. 

Volumul de publicitate politică a concurenţilor electorali, plasată în ziare aproape că s-a dublat faţă de săptămâna precedentă. 

În şase din ziarele monitorizate (Flux, Moldova Suverană, Evenimentul Zilei, Nezavisimaia Moldova, Gazeta de Sud, Cuvântul) raportul dintre materialele de opinie şi ştiri a fost defavorabil ştirilor, adică aceste publicaţii reflectă campania mai mult în opinii decât în ştiri. În ediţia din săptămâna de raport, ziarul public Vesti Gagauzii nu a publicat nicio ştire despre alegeri. 

Cu unele excepţii, presa continuă să mediatizeze campania electorală din perspectiva concurenţilor electorali pe care îi simpatizează sau de care depind patronii şi editorii acestora. 

Comportamentul editorial al site-ului www.omg.md şi al ziarelor Nezavisimaia Moldova şi Moldova Suverană face dovada partizanatului politic şi al implicării ideologice al acestor instituţii în campania electorală de partea PCRM, concurent electoral pe care îl promovează masiv în ştiri care deseori nu au surse de informaţie sau se bazează pe declaraţiile făcute de înşişi candidaţii PCRM la funcţia de deputat. În contrast, Alianţa pentru Integrare Europeană (AIE) şi partidele componente ale acesteia, în special PLDM şi PL, sunt criticate vehement şi acuzate de ilegalităţi, fără oferirea dreptului la replică. 

Timpul de dimineaţă şi Jurnal de Chişinău defavorizează concurentul electoral PCRM în majoritatea absolută a materialelor jurnalistice, avantajând partidele de orientare liberală şi în general partidele ne-comuniste. Au favorizat uşor partidele din AIE şi ziarele regionale Cuvântul şi Gazeta de Sud.

Ziarele Panorama, Flux şi Evenimentul Zilei prezintă în context negativ concurenţii electorali cu cele mai mari şanse de a accede în Parlament, dar şi alte partide antrenate în alegeri, cu excepţia unuia dintre concurenţii electorali, pe care îl avantajează din punct de vedere editorial într-o măsură mai mare sau mai mică. Este vorba, corespunzător, de concurenţii electorali PUM, PPCD şi PDM.
Agenţia de ştiri Infotag şi portalul www.unimedia.md au avut în săptămâna de raport un comportament editorial relativ echilibrat, prezentând opinii şi poziţii diferite ale partidelor în contextul campaniei electorale, iar agenţia de ştiri Moldpres a difuzat mai multe ştiri care au pus în lumină pozitivă AIE şi PLDM.

Komsomolskaia pravda v Moldove publică multă reclamă electorală şi puţine ştiri şi materiale de opinie, Golos Bălţi la fel are puţine materiale relevante, iar Vesti Gagauzii în general a publicat doar reclamă electorală.

4. Datele monitorizării. Presa audiovizuală     

4.1 Implicarea în campania electorală

4.1.1 TV

În perioada 8-14 noiembrie 2010, cele şapte posturi de televiziune monitorizate au difuzat în total 1938 de materiale cu implicaţii electorale directe şi indirecte, în uşoară creştere (7%) faţă de săptămâna precedentă de monitorizare. Durata totală a acestora a constituit 85 ore, faţă de 71 ore înregistrate în perioada 1-7 noiembrie (în creştere cu 15%). Ca frecvenţă, publicitatea electorală se menţine prima în top (973 spoturi), iar ca volum, pe primul loc se află programele electorale speciale (39), cărora cele 7 posturi le-au alocat 35,1 ore în total. Numărul de ştiri cu caracter electoral direct sau indirect a ajuns la 684, volumul acestora fiind de 22,3 ore. În perioada de raport au fost înregistrate şi emisiuni de opinie, materiale de educaţie electorală, fiind oferiţi şi timpi de antenă gratuiţi (vezi Digrama 1). Spaţiul alocat Vox  Populi rămâne în continuare mic.

Diagrama 1. Volumul materialelor cu tentă electorală difuzate de 7 posturi tv în perioada 8-14 noiembrie, sec. 

În perioada de raport, cel mai mare volum de materiale relevante au fost puse pe post de Publika TV, urmat de Jurnal TV şi radiodifuzorul public Moldova 1. Publika TV a alocat cel mai mare spaţiu pentru programele electorale speciale, inclusiv dezbateri, Jurnal de Chişinău – programelor electorale speciale, dar şi emisiunilor de opinie. La Moldova 1 se remarcă volumul mare al programelor electorale speciale şi al publicităţii, iar la NIT – frecvenţa şi volumul mare al ştirilor. Prime TV şi 2 Plus au fost mai puţin active în reflectarea campaniei electorale,  aceste  2 posturi cu acoperire naţională având un număr relativ mic de materiale ce cad sub incidenţa prezentei monitorizări (Diagrama 1.1). 

În tematica buletinelor de ştiri de la cele 7 posturi monitorizate au predominat politicul şi procesul electoral.  

Diagrama 1.1. Volumul şi genul materialelor electorale difuzate de posturile TV în perioada 8-14 noiembrie, sec

4.1.2 Radio

În perioada 8-14 noiembrie 2010, numărul materialelor cu impact electoral la cele trei posturi de radio s-a majorat cu 25%, ajungând până la 1350. Volumul acestora a constituit aproximativ 50 ore, faţă de 39 ore înregistrate în săptămâna precedentă de monitorizare. Ca şi la posturile tv, după frecvenţă au prevalat spoturile publicitare (672), iar după volum – programele electorale speciale (19 programe cu durata de 14,5 ore în total), urmate de materiale de opinie şi buletinele de ştiri. De asemenea, au fost difuzate materiale de educaţie electorală, în special la postul public Radio Moldova, şi oferiţi timpi de antenă gratuiţi. În perioada de raport la posturile monitorizate au fost înregistrate două Vox Populi (vezi Diagrama 2).

Diagrama 2.Volumul materialelor cu tentă electorală difuzate de 3 posturi de radio în perioada 8-14 noiembrie, sec. 

Cele mai multe şi mai diverse materiale relevante au fost puse pe post de Radio Moldova, care a avut în perioada de raport 732 de ştiri, emisiuni de opinie, materiale de educaţie electorală, programe electorale speciale şi spoturi publicitare. Totodată, Radio Moldova a oferit timpi de antenă gratuiţi concurenţilor electorali şi a pus pe post un Vox Populi. Vocea Basarabiei a avut cel mai mare volum al ştirilor şi emisiunilor de opinie. Spre deosebire de perioadele precedente de monitorizare, pe lângă ştiri, Prime FM a difuzat şi programe electorale speciale, şi materiale de opinie, şi un Vox Populi (Diagrama 2.2.). Ca şi la posturile TV, în tematica ştirilor electorale difuzate de către posturile radio a prevalat politicul şi procesul electoral.

Diagrama 2.1. Volumul şi genul materialelor electorale difuzate de posturile de radio în perioada 8-14 noiembrie, sec.

4.2 Frecvenţa citării concurenţilor electorali ca surse ale ştirilor electorale, apariţii la TV, intervenţii directe în materiale cu implicaţii electorale
[image: image26.png]



În perioada de referinţă, postul public Moldova 1 a avut 89 de ştiri cu impact electoral direct şi indirect, bazate pe informaţii din 130 de surse. Se remarcă reducerea spaţiului alocat primelor persoane în stat în ştiri. Astfel, Prim-ministrul şi alţi miniştri care nu au degrevat pe durata campaniei au fost citaţi direct sau indirect de 9 ori, cu durata totală a apariţiei pe ecran de 131 sec. Preşedintele interimar a apărut în calitate de sursă de 2 ori, cu durata de 52 sec. Separat, la partidele membre ale AIE s-a făcut referire în ştiri după urmează: AMN – 2 ori (34 sec), PLDM - 16 ori (192 sec) şi PL - 12 ori (152 sec). PD a fost citat indirect de 2 ori. Principalul partid de opoziţie, Partidul Comuniştilor, a fost citat direct sau indirect de 8 ori, cu o durată a apariţiei la tv de 92 sec. Ceilalţi candidaţi au servit drept surse de ştiri de 15 ori, reprezentanţii lor apărând pe ecran timp de 303 sec. Printre sursele, altele decât candidaţii, citate cel mai frecvent în perioada de raport se numără reprezentanţii societăţii civile, la care s-a recurs de 20 ori (303 sec), cetăţenii de rând – 9 ori (202 sec), dar şi experţii locali şi străini – 6 ori (135 sec). În emisiunile de opinie, programe electorale speciale, timpi de antenă, educaţie electorală şi Vox Populi, ca surse au apărut preponderent concurenţi electorali (vezi Diagramele 3 şi 3.1).

Diagrama 3.Durata apariţiei concurenţilor electorali şi a intervenţiei directe în buletinele de ştiri la Moldova 1, sec

Diagrama 3.1 Durata apariţiei concurenţilor electorali în materialele relevante, altele decât buletinele de ştiri, sec.

[image: image29.emf]
La postul privat cu acoperire naţională NIT se remarcă o uşoară reducere a frecvenţei citării reprezentanţilor PCRM , care pe parcursul unei săptămâni au fost citaţi de 125 de ori, faţă de 153 săptămâna trecută. În același timp, durata apariţiei PCRM pe ecranul tv a crescut de la 1,47 ore  la 1,77 ore (6381 sec). Preşedinţia, Prim-ministrul şi oficialii de rang înalt din Guvern sunt citaţi direct sau indirect de 17 ori, cu durata totală de 398 sec. La partidele constituente AIE s-a făcut referire de multiple ori: PLDM - de 34 ori, cu durata apariţiei pe ecran de 810 sec, PDM – 26 ori (375 sec), PL – 27 ori (546 sec), AMN – 15 ori (144 sec). De notat că în cazul PDM, PL şi AMN, reprezentanţii acestora în unele cazuri doar apar pe ecran în ştiri care se referă la ei, dar nu au intervenţii directe. Ceilalţi candidaţi în cursa electorală nu au fost citaţi ca surse în ştirile relevante de la NIT. Se menţine prezenţa mare a cetăţenilor în ştiri, care au fost citaţi ca surse de 82 ori, pe durata a 2382 sec, preponderent în materialele din campania întru susţinerea liderului PCRM. (Diagrama 4).

Diagrama 4. Durata apariţiei concurenţilor electorali şi a intervenţiei directe în buletinele de ştiri la NIT, sec.

În emisiunile de opinie, programe electorale speciale, Vox Populi şi timpi de antenă gratuiţi, pe lângă concurenţii electorali, ca surse au apărut şi experţii, dar şi cetăţeni de rând (vezi Diagrama 4.1). 

Diagrama 4.1 Durata apariţiei concurenţilor electorali în materialele relevante, altele decât buletinele de ştiri, sec. 

În cele 67 de ştiri relevante, Prime TV a recurs la 131 de surse de informare. Prim-ministrul sau alţi oficiali de rang înalt din Guvern, împreună cu Preşedintele interimar şi reprezentanţii Preşedinţiei au apărut ca surse la Prime TV de 7 ori, cu durata de 118 sec. Separat, PL a fost citat în ştiri de 6 ori (62 sec), PLDM – de 4 ori (96 sec), AMN - de  4 ori (38 sec), iar PD – de 9 ori (215 sec). La PCRM s-a făcut referire de 11 ori (244 sec). Cetăţenii, societatea civilă şi experţii au fost citaţi deseori în ştiri, la fel ca şi reprezentanţii guvernelor străini (DIP), în cazul dat ai României, care au intervenit în contextul deciziei de a retransmite postul TVR pe canalul 2 Plus. De remarcat şi prezenţa mare a  oamenilor de afaceri (BUS), care au avut posibilitate să intervină pe parcursul a 170 sec, fiind vorba de Vlad Plahotniuc, care recent a fost inclus pe lista electorală a PDM cu nr. 2. Ceilalţi concurenţi electorali au apărut la Prime TV ca surse de  14 ori, cu durata apariţiei pe ecran de 225 sec în total. În emisiunile puse pe post de Prime TV în perioada de raport, cea mai mare intervenţie au avut-o reprezentanţii PL şi PD, dar şi reprezentanţii guvernului şi experţii (vezi Diagramele 5 şi 5.1)

Diagrama 5.Durata apariţiei concurenţilor electorali şi a intervenţiei directe în buletinele de ştiri la Prime TV, sec.

Diagrama 5.1 Durata apariţiei concurenţilor electorali în materialele relevante, altele decât buletinele de ştiri, sec. 

Prim-ministrul şi miniştrii care nu au degrevat din funcţie, la fel ca şi Preşedintele interimar, apar rareori în ştirile relevante de la 2 Plus. Ca partide separate, dintre partidele-membre AIE, PL, PLDM şi AMN au fost citate de câte 2 ori fiecare, pe durata a 10 sec, 27 sec şi, respectiv 19 sec fiecare. PD a apărut în ştiri de 3 ori, cu durata de 70 sec. PCRM a fost citat ca sursă de 4 ori (57 sec), iar celelalte partide extraparlamentare şi candidaţi independenți au fost citaţi mai mult indirect de 7 ori, cu durata totală de 129 sec. 2 Plus nu a avut în perioada de raport nici o emisiune relevantă prezentei monitorizări. 

Diagrama 6. Durata apariţiei concurenţilor electorali şi a intervenţiei directe la 2 Plus, sec.

[image: image36.png]100

ODurata aparitiei
BDurata interventiei

PNL
PPCD
PD
SOC
DIP
PU
MAE
PCRM
PLDM
BUS
MED
DOC
PRES
EXP





[image: image37.png]'JurnaITV n




La postul de ştiri Jurnal TV, în ştirile cu tentă electorală directă sau indirectă, dintre concurenţii electorali cel mai mult au vorbit reprezentanţii PNŢ, care au apărut pe ecran timp de 770, fiind citaţi de 19 ori. Prim-ministrul şi oficiali de rang înalt din Guvern care nu au degrevat din funcţie, dar şi Preşedintele interimar au apărut pe ecran în total 577 sec, la aceştia recurgându-se în calitate de sursă de 26 ori. Separat, PLDM a fost citat de 19 ori (335 sec), PL – de 12 ori (239 sec), PDM - de 7 ori (76 sec), iar AMN – de 6 ori (62 sec). Reprezentanţii PCRM au fost citaţi ca surse de 16 ori, cu durata totală de 206 sec. Postul respectiv a oferit deseori cuvânt cetăţenilor, dar şi membrilor CEC. 

Diagrama 7. Durata apariţiei concurenţilor electorali şi a intervenţiei directe la Jurnal TV, sec. 

În materialele, altele decât ştiri, de la Jurnal TV, cel mai mult spaţiu a fost alocat experţilor străini şi locali – 10398 sec (2,8 ore). Dintre concurenţii electorali, cel mai des au apărut ca surse reprezentanţii PNŢ – 5693 sec, care au participat la 2 emisiuni – „Chestiunea Zilei” şi „Votează Moldova”, fiind singurii invitaţi în studio. PL şi PLDM au fost prezenţi cu câte 2982 sec şi 1959 sec. 

Diagrama 7.1. Durata apariţiei concurenţilor electorali în materialele relevante, altele decât buletinele de ştiri, sec. 

În perioada de raport, de cele mai dese ori Publika TV a oferit acces în ştirile sale experţilor străini şi locali, care au fost citaţi de 27 ori (438 sec). Dintre concurenţii electorali, mai des au fost citaţi ca surse de ştiri reprezentanţii partidelor de guvernământ şi ai principalului partid de opoziţie. Separat, partidele din cadrul AIE au apărut în calitate de surse după cum urmează: PL – de 15 ori (594 sec), AMN – de 11 ori (210 sec), PDM – de 16 ori (301 sec) şi PLDM – de 20 ori (256 sec). PCRM a fost citat în total de 30 de ori, reprezentanţii partidului apărând pe ecranul tv timp de 282 sec. Ceilalţi concurenţi electorali au fost citaţi ca surse în ştiri de 12 ori (343 sec). 

Diagrama 8. Durata apariţiei concurenţilor electorali şi a intervenţiei directe în buletinele de ştiri la Publika 1, sec. 

În emisiunile şi materialele de opinie difuzate de Publika TV au participat preponderent experţi, care au avut ocazia să intervină pe parcursul a 10651 sec (2,95 ore), urmaţi de reprezentanţii PDM, PLDM şi AMN, cu apariţii de câte 2816 sec (0,78 ore), 2737 sec (0,76 ore)  şi respectiv 2191 sec (0,6 ore). 

Diagrama 8.1 Durata apariţiei concurenţilor electorali în materialele relevante, altele decât buletinele de ştiri, sec. 

La postul tv cu acoperire regională N4, primii în topul celor 128 de surse citate în ştirile cu conotaţie electorală sunt Prim-ministrul şi alţi miniştri care au rămas în funcţie în campania electorală – citaţi de 18 ori pe parcursul a 637 sec, şi reprezentanţii PCRM, citaţi de 18  ori (402 sec). PLDM, separat, apare ca sursă de ştiri în 16 cazuri (243 sec), celorlalţi membri ai AIE revenindu-le mai puţin spaţiu: PL – citat de 3 ori (19 sec), PD – de 5 ori (56 sec), AMN - de 2 ori (8 sec.) N4 este unul din puţinele posturi care în ştirile relevante citează ca surse cei mai mulţi concurenţi electorali, alţii decât partidele din AIE şi PCRM. Astfel, opt partide extraparlamentare şi deputaţi independenţi au fost citaţi direct sau indirect de 21 ori, cu durata totală de 510 sec. N4 nu a avut în perioada de raport nicio emisiune sau alte materiale de opinie. 

Diagrama 9. Durata apariţiei concurenţilor electorali şi a intervenţiei directe în buletinele de ştiri la N4, sec. 

În ştirile cu impact electoral direct sau indirect, postul public Radio Moldova a utilizat 184 de surse, dând preferinţă reprezentanţilor CEC, care au intervenit de 35 de ori pe parcursul a 1306 sec, dar şi societăţii civile – 18 ori (652 sec) şi cetăţenilor simpli – citaţi de 15 ori (340 sec). La Prim-ministrul şi alţi miniştri care activează în guvern s-a apelat de 13 de ori, cu o durată a intervenţiei de 344 sec în total, în scădere semnificativă faţă de săptămâna precedentă. Preşedintele interimar apare în ştiri de 6 ori (179 sec). Dintre partidele aflate la guvernare, în perioada de raport ca surse de ştiri au apărut reprezentanţii PL, PLDM şi AMN (114 sec, 334 sec şi, respectiv, 188 sec). Reprezentanţii partidului de opoziţie PCRM au fost citaţi în total de 3 ori (96 sec). 

Diagrama 10. Durata intervenţiei directe a concurenţilor electorali în buletinele de ştiri la Rradio Moldova, sec.

În materialele, altele decât ştirile, cei mai vizibili au fost reprezentanţii societăţii civile şi experţii. Datorită timpilor de antenă gratuiţi oferiţi de Radio Moldova, mai mulţi concurenţi au avut posibilitatea să-şi prezinte platformele electorale. 

Diagrama 10.1 Durata intervenţiei  concurenţilor electorali în materialele relevante, altele decât buletinele de ştiri, sec. 

În programele sale de ştiri, postul privat de radio Prime FM a citat de cele mai dese ori experţi străini şi locali, reprezentanţii CEC şi ai societăţii civile. Postul a oferit acces tuturor partidelor-membre ale AIE: PD a fost citat de 9 ori, cu durata intervenției de 42 sec, PLDM – de 10 ori (126 sec), PL – 4 ori (82 sec). AMN a fost citat indirect de 4 ori.  Pe de altă parte, PCRM a fost citat în 12 materiale, acestui concurent fiindu-i alocate 72 sec în total, iar partidele extraparlamentare – de 16 ori, mai mult indirect, durata intervenției fiind de 177 sec. În programele electorale speciale şi emisiunile de opinie, de cele mai dese ori au intervenit experţii. 

Diagrama 11. Durata intervenţiei  directe a concurenţilor electorali în buletinele de ştiri la Prime FM, sec. 

Diagrama 11.1 Durata intervenţiei  concurenţilor electorali în materialele relevante, altele decât buletinele de ştiri, sec
[image: image50.png]1000
800
600
400
200

=
[1e
14
=

aDuratainterventiei

GS
AV
VvC
ML
CET
PD
PLDM
PL
AMN
VP
EN
LB
SB
EXP





	
	
	


[image: image51.png]



În perioada de raport, ştirile puse pe post de Vocea Basarabiei au citat de cele mai multe ori reprezentanţii societăţii civile, care au intervenit în total de 39 ori pe parcursul a 952 sec. Urmează Preşedintele interimar şi reprezentanţii Preşedinţiei cu 446 sec, aceştia fiind citaţi de 9 ori. PL, AMN şi PD au fost citaţi direct sau indirect de 14 ori (239 sec), de 8 ori (156 sec) şi, respectiv, de 11 ori (53 sec).  Pe de altă parte, PCRM a fost citat direct sau indirect de 16 ori (194 sec). La celelalte partide extraparlamentare şi candidaţi independenţi s-a făcut trimitere în  buletinele de ştiri de la Vocea Basarabiei de 22 de ori, aceştia intervenind direct timp de 224 sec. 

Diagrama 12. Durata intervenţiei directe a concurenţilor electorali în buletinele de ştiri la Vocea Basarabiei, sec.

Pe lângă ştiri, Vocea Basarabiei a avut şi materiale de opinie, emisiuni, interviuri, dezbateri în care concurenţii electorali au avut posibilitatea să intervină direct, alături de experţi şi cetăţeni. Primii în topul surselor sunt reprezentanții PL, urmaţi de experţi şi societatea civilă. 

Diagrama 12.1 Durata intervenţiei concurenţilor electorali în materialele relevante, altele decât buletinele de ştiri, sec. 

4.3 Concurenţii electorali favorizaţi sau defavorizaţi, direct sau indirect - Frecvenţa

4.3.1 TV

Moldova 1

În săptămâna 8-14 noiembrie 2010, majoritatea subiectelor ce cad sub incidenţa prezentei monitorizări au fost prezentate în lumină neutră, fiind totodată înregistrate şi cazuri în care anumiţi concurenţi electorali au apărut în context pozitiv şi negativ. De cele mai multe ori în context pozitiv a apărut concurentul electoral PLDM – 10 ori, fiind vorba de ştiri privind serviciile gratuite acordate de juriştii şi medicii PLDM în localităţile rurale, demararea campaniei „Adevărul despre sărăcie”, de către organizaţia de tineret a PLDM, întâlnirea lui Vlad Filat cu studenţii USM, evaluarea ultimului an de guvernare, din partea consilierului lui Filat, opiniile experţilor societăţii civile potrivit cărora relaţiile dintre Chişinău şi Tiraspol ar fi fost deblocate doar datorită întâlnirii dintre Filat şi Smirnov etc. Ponderea ştirilor favorabile PLDM în numărul total de ştiri puse pe post de Moldova 1 a fost de 11,2%. PLDM a fost menţionat de 4 ori şi în context negativ (4,4%). PL a apărut în context pozitiv de 8 ori sau în 8,9% din ştiri (în materiale privind participarea lui Mihai Ghimpu la transmiterea a 5000 dosare ale celor deportai către Arhiva Naţională, iniţiativa PL de a sesiza Curtea Constituţională cu privire la perfectarea paşapoartelor temporare peste hotare în cazul în care acestea sunt declarate pierdute, săditul copacilor la Cotul Morii, acţiune întreprinsă de tineretul PL, prezentarea platformei electorale a PL la Nisporeni şi Ungheni) şi de 3 ori în context negativ, sau 3,3%. AMN apare doar în context pozitiv în 3 ştiri sau în 3,3% din total. În lumină pozitivă au apărut şi un şir de partide extraparlamentare.

PCRM a apărut doar în context negativ în 11 cazuri sau în 12,3% din numărul total de ştiri relevante prezentei monitorizări. Contextul negativ a fost determinat de acuzaţiile lansate de diferiţi concurenţi electorali la întâlnirile cu alegătorii, la anii guvernării PCRM, „schema mafiotă” construită în ultimii 8 ani în domeniul preţurilor la medicamente, interzicerea spoturilor PCRM pentru că ar încălca legislaţia etc. 

Diagrama 13. Contextul în care apar concurenţii electorali în buletinele de ştiri la Moldova 1, frecvenţa

[image: image54.png]12
10

on s O

Moldova 1

@Pozitiv @Negath

‘II‘I‘I_TI

PCRM AMN

PNL

MAE PNT PLDM AIE

LB





În programele, altele decât ştiri, de cele mai multe ori în context negativ au fost menţionaţi PCRM şi AIE: de câte 9 şi 7 ori, respectiv, fiind vorba de diverse acuzaţii din partea altor concurenţi electorali în timpul dezbaterilor electorale. 

NIT 

În perioada de raport, NIT a continuat să favorizeze masiv PCRM, acestui concurent electoral fiindu-i alocat un spaţiu foarte mare în buletinele de ştiri. Astfel, timp de o săptămână, PCRM a apărut în context pozitiv în 66 de ştiri, ponderea ştirilor favorabile acestui concurent electoral în numărul total de ştiri cu impact electoral fiind de 36,2%. Reprezentanţii PCRM apar în lumină pozitivă în ştiri despre declaraţii de susţinere a PCRM, întâlnirile membrilor PCRM cu alegătorii, susţinerea PCRM de către organizaţiile de tineret, interviul acordat de Vladimir Voronin ziarului Rossiyskaia Gazeta, cu privire la rolul PCRM în îmbunătățirea relaţiilor cu Rusia, opiniile experţilor despre platforma „bine gândită” a PCRM, concepţia politicii externe, expusă în Nezavisimaia Moldova etc. În contrast, AIE a fost menţionată în context negativ în 43,4% din materiale (79 ori), de cele mai dese ori fiind vorba de acuzaţii de proastă guvernare a ţării, îngrădirea libertăţii presei, acuzaţii lansate de  membrii PCRM la întâlnirile cu alegătorii, dar şi în astfel de raportul OSCE în care ar fi aduse critici asupra modificării Codului electoral şi intenția PCRM de a sesiza CC privind legalitatea modificărilor la Codul electoral, acuzaţii de politică antieuropeană, de destabilizarea politică, incapacitate de conducere, instabilitatea economică etc. Totodată, partidele-membre ale AIE au apărut în lumină negativă separat: PD – 10 ori (5,4%), PL – 5 ori (2,7%) , AMN – de 3 ori (1,6%) şi PLDM - 49 ori sau 26,9%. 

Diagrama 14. Contextul în care apar concurenţii electorali în buletinele de ştiri la NIT, frecvenţa

În materialele, altele decât ştiri, de la NIT în perioada de referinţă nu s-a observat vreo defavorizare masivă a vreunui concurent electoral, Doar AIE apare în lumină negativă de 8 ori (5,3% din numărul total), fiind vorba de acuzaţiile lansate de alţi concurenţi în timpul dezbaterilor electorale.

Prime TV

Concurentul electoral care apare de cele mai dese ori în context pozitiv la Prime TV este PD – 7 apariţii sau 10,4% din totalul ştirilor cu implicaţii electorale. Acestea s-au referit în principal la participarea organizaţiei de tineret a PDM la sădit trandafiri în oraşul Râşcani, doleanţa PDM de a deţine funcţia de prim-ministrul în viitorul Guvern, întâmpinarea lui Marian Lupu cu ”pâine şi sare” în sudul ţării, la întâlnirea cu alegătorii etc. Ponderea ştirilor favorabile şi defavorabile pentru PCRM a fost de 2,9% şi 7,4% (2 şi, respectiv 5 apariţii în context pozitiv şi negativ).  PLDM apare şi în context pozitiv, şi negativ: 2 şi 3 ori (2,9 şi 4,4%), PL – 3 ori pozitiv şi o dată negativ (4,4% şi 1,4%), iar AMN doar în context pozitiv – de 3 ori (4,4%) (Diagrama 15). În emisiuni la Prime TV de cele mai dese ori în context negativ au apărut PD şi PL, de câte 2 ori. Ultimul apare de 2 ori şi în context negativ.

Diagrama 15. Contextul în care apar concurenţii electorali în buletinele de ştiri la Prime TV, frecvenţa

2 Plus

Majoritatea din cele 28 de ştiri relevante de la 2 Plus s-au referit la subiecte neutre. Doar în câteva cazuri concurenţii au fost prezentaţi negativ sau pozitiv. Astfel, PD este favorizat de 2 ori (7,15%), iar AMN, PL, PLDM şi PCRM - câte o dată. Ultimii trei apar şi în context negativ câte o singură dată. 

Diagrama 16. Contextul în care apar concurenţii electorali în buletinele de ştiri la 2 Plus, frecvenţa

Publika TV

La Publika TV, contextul în care au apărut concurenţii electorali în majoritatea cazurilor a fost neutru. În unele cazuri, reprezentanţii partidelor concurente şi candidaţii independenţi au apărut fie în context negativ, fie pozitiv. De cele mai multe ori, în context favorabil, dar şi defavorabil au apărut PLDM, PL şi  PCRM. Astfel, PLDM apare în  lumină pozitivă de 19 ori sau 14% din ştiri (declaraţia consilierului lui Filat că Moldova ar putea depune cererea pentru aderarea la UE în 2011 cu condiţia că AIE se va menţine la putere, necesitatea reducerii preţurilor la medicamente şi demiterea directorului Agenției Medicamentului la iniţiativa lui Vlad Filat, sondajul Vox Populi al Asociaţiei Sociologilor şi Demografilor, juriştii PLDM vor ajuta lumea să depună plângeri în judecată împotriva comuniştilor etc.) şi negativă – de 7 ori, ceea ce constituie 5,1% din totalul ştirilor relevante. PL este protagonistul a 18 ştiri cu conotaţie pozitivă (13,3) (în reportajul de la Coloniţa, privind comemorarea lui Gheorghe Ghimpu, în care Mihai Ghimpu are un discurs de 486 sec, sondajul de opinie, scrisoarea lui Mihai Ghimpu adresată NATO în care solicită ajutor în retragerea trupelor ruseşti) şi 11 cu conotaţie negativă (8,1%), in mare parte fiind vorba de reacţii la scrisoarea lui Mihai Ghimpu către NATO. PCRM are cele mai multe apariţii în context negativ 15 ori (11,1%), fiind vorba în principal de ancheta demarată de CCCEC în cazul tinerilor din Anenii Noi care au donat bani PCRM, revolta mai multor locuitori din diferite sate care vor sa dea comuniştii în judecată, acuzându-i de  minciună, filmul produs de PLDM „8 ani de minciună” etc. dar apare şi în lumină pozitivă de 11 ori (8,1%), în principal în ştirile privind rezultatele sondajului de opinie, în care se spune că PCRM va trece în Parlament. Ceilalţi concurenţi au apărut şi în lumină pozitivă, şi negativă într-un număr mai mic de ştiri. 

Diagrama 17. Contextul în care apar concurenţii electorali în buletinele de ştiri la Publika TV, frecvenţa

[image: image58.png]20

15

10

Publika TV

aPazity @Negaty

I I‘ﬁ

o





În materialele de opinie, Vox Populi, materiale de educaţie electorală de la Publika TV, de cele mai multe ori în lumină negativă apar PCRM  şi AIE – de câte 19 şi, respectiv, 13 ori. Ceilalţi actori electorali apar şi pozitiv, şi negativ, în funcţie de participarea acestora la dezbateri electorale.

Jurnal TV

La Jurnal TV,  de cele mai multe ori în context pozitiv apar concurenţii electorali PL, PLDM şi PNŢ – de câte 20, 15 şi, respectiv 11 ori, ceea ce constituie 17,7%, 13,2% şi 9,7% corespunzător. Apariţia PL şi PLDM în lumină pozitivă este determinată nu doar de evenimentele şi declaraţiile electorale ale acestora, ci şi de apariţiile liderilor partidelor în calitate de preşedinte interimar şi prim-ministru în ştiri cu conotaţie electorală indirectă (de exemplu desecretizarea dosarelor SIS şi predarea arhivei naţionale cu participarea lui Mihai Ghimpu, comemorarea lui Gheorghe Ghimpu la Coloniţa, adresarea lui Ghimpu către NATO,  intervenţia lui Filat pentru a reduce preţurile la medicamente). PNŢ apare pozitiv în ştiri privind lupta PNŢ cu mafia în persoana lui Vlad Plahotniuc,  cu mafia din sistemul judecătoresc, revenirea TVR pe ecrane, lupta cu „mâinile goale” împotriva corupţiei etc. PCRM a apărut de 21 ori în context negativ (ştirea despre neregulile financiare în rapoarte depistate de CEC, jocul electronic „Serafică fără frică” care luptă cu 4 lideri comunişti, acuzaţiile aduse de alţi concurenţi la întâlnirile cu alegătorii că PCRM  înseamnă sărăcie,  acuzaţiile că la întâlnirile cu PCRM participă şi bolnavii cu deficienţe mentale, că PCRM va pierde alegerile din 28 noiembrie,  datele sondajului de opinie cu titlul „Comuniştii vor pierde” etc. ) şi de 2 ori pozitiv, ceea ce reprezintă 18,5% şi aproximativ 1,8% din numărul total de 113 ştiri ce cad sub incidenţa prezentei monitorizări (Diagrama 18). În materialele de opinie de la Jurnal TV, de cele mai dese ori în context pozitiv a apărut AIE – 3 ori sau 6,6%, iar în context negativ PCRM – 7 ori (15,5%). 

Diagrama 18. Contextul în care apar concurenţii electorali în buletinele de ştiri la Jurnal TV, frecvenţa

La postul cu acoperire regională N4, în lumină pozitivă apare preponderent PLDM – 12 ori sau 17,1% din numărul total de 70 ştiri. Este vorba în principal de ştiri privind serviciile gratuite oferite de medicii şi juriştii PLDM în localităţile rurale, întâlnirea lui Filat cu tinerii, Filat a vizitat o familie căreia i-a dăruit un calculator, declaraţia lui Filat că Moldova va putea depune cererea de aderare la UE în 2011, demiterea directorului Agenţiei Medicamentului de către Filat, şedinţa guvernului cu privire la dotarea căminelor cu calculatoare, preconizata vizită a lui Filat în Italia, preconizata întâlnire a lui Filat cu Putin. În context negativ, de cele mai multe ori apar PCRM şi AIE – de câte 4 ori fiecare (5,7%).

Diagrama 19. Contextul în care apar concurenţii electorali în buletinele de ştiri la N4, frecvenţa

Radio Moldova

În perioada de raport, la Radio Moldova nu s-a observat facorizarea sau defavorizarea evidentă a vreunui concurent electorală. Majoritatea din cele 115 ştiri au prezentat subiectele în context neutru. În 31 de cazuri concurenţii au apărut în context pozitiv, fără ca vreun concurent să iasă în evidenţă prin numărul mare de ştiri favorabile. În 7 cazuri a fost vorba de context negativ, 3 dintre acestea revenind PCRM-ului (Diagrama 20). În materialele, altele decât ştirile, de cele mai multe ori în context defavorabil au apărut PCRM şi AIE, de câte 11 şi 6 ori, de obicei fiind vorba de diverse acuzaţii din partea altor concurenţi electorali.

Diagrama 20. Contextul în care apar concurenţii electorali în buletinele de ştiri la Radio Moldova, frecvenţa

Vocea Basarabiei

În buletinele de ştiri de la Vocea Basarabiei, de cele mai multe ori în context pozitiv a fost prezentat PL - 13 ori sau 8% din numărul total de 162 ştiri. Astfel, PL este favorizat prin ştirile despre întâlnirile electorale la Slobozia Mare, participarea lui Mihai Ghimpu la transmiterea dosarelor desecretizate către Arhiva Naţională, scrisoarea lui Ghimpu către NATO etc. Acest concurent electoral apare şi în lumină negativă de 4 ori (2,49%). PLDM apare doar în ştiri favorabile – 7 ori sau 4,3%, inclusiv în ştiri privind declaraţia lui Filat despre semnarea tratatului moldo-român, lansarea campaniei „Medicii şi juriştii contra sărăciei”; lansarea filmului „Adevărul despre sărăcie”, lansarea „angajamentului pentru tineri” de către Vlad Filat etc. AIE este favorizată în 10 ştiri şi  defavorizată în 2 cazuri – 6,1 şi 1,2%. Iar PCRM apare doar în context negativ de 26 ori (16%),  în materialele despre acuzaţiile de agresare a unui membru al PLDM de către un simpatizant PCRM, filmul „Adevărul despre sărăcie” realizat de PLDM, acuzaţii din partea PDM că PCRM ar recurge la procedee mincinoase, în contextul interzicerii de către Curtea de Apel a unui spot publicitar PCRM, Raportul Promolex, privind participarea la întâlnirile electorale ale PCRM a persoanelor bolnave mental, sondajul unei organizaţii ruseşti cu sediul în regiunea transnistreană potrivit căruia PCRM cade în sondaje etc. Mai multe partide extraparlamentare au fost reflectate fie pozitiv, fie negativ (Diagrama 21). În materialele de opinie de la Vocea Basarabiei, PCRM apare de 18 ori în context negativ, iar PL şi AIE de câte 7 şi, respectiv 5 ori, în context pozitiv.   

Diagrama 21. Contextul în care apar concurenţii electorali în buletinele de ştiri la Vocea Basarabiei, frecvenţa

Prime FM

La Prime FM, de cele mai multe ori în context negativ apare PCRM – 18 ori, sau 17,4 % din cele 103 ştiri relevante. Este vorba de acuzaţiile lui Vlad Filat că guvernul nu a reuşit într-un an să „demonteze schemele frauduloase” create în ultimii opt ani, verdictul Curţii de Apel Chișinău că PCRM ar fi încălcat regulamentul privind reflectarea campaniei electorale atunci când a difuzat un spot cu prezenţa lui Marian Lupu, afirmaţiile făcute la congresul MAE că ar „trebui să scăpăm de ciuma comunistă” etc. Ceilalţi concurenţi electorali au apărut rareori în context pozitiv sau negativ, marea majoritate a ştirilor fiind prezentate în context neutru (Diagrama 22). În materialele de opinie, de cele mai multe ori în context negativ au apărut PCRM şi AIE. Ceilalţi concurenţi au apărut câte o singură dată, pozitiv.

Diagrama 22. Contextul în care apar concurenţii electorali în buletinele de ştiri la Prime FM, frecvenţa

5. Presa scrisă, presa online

5.1 Implicarea în campania electorală

5.1.1 Ziare

În a doua săptămână a lunii noiembrie, în cele 12 ziare supuse monitorizării au fost publicate cu  8,4% mai multe materiale jurnalistice despre alegerile parlamentare anticipate decât în perioada precedentă (349 faţă de 322). Suprafaţă totală de ziar, afectată materialelor tematice, de asemenea a crescut cu 10%, până la 162 764 centimetri pătraţi.

După o uşoară îmbunătăţire a raportului dintre suprafaţa ocupată de ştiri şi cea ocupată de materiale de opinie, înregistrată în săptămâna precedentă, în săptămâna prezentului raport materialele de opinie din nou au prevalat faţă de ştiri. Volumul de publicitate politică a concurenţilor electorali, plasată în ziare aproape că s-a dublat faţă de săptămâna precedentă. La fel, a crescut şi numărul de materiale de educaţie electorală, la fel ca şi suprafaţa ocupată de aceste materiale, însă această creştere nu este una semnificativă. Astfel, în perioada 8-14 noiembrie 2010, în ziare au fost publicate 143 de ştiri pe o suprafaţă de 54646 cm.p., ceea ce reprezintă 41% din numărul total al materialelor şi 33,6% din totalul suprafeţei ocupate de aceste materiale în cele 12 ziare monitorizate. Cele 93 de editoriale şi alte materiale de opinie, publicate în această perioadă, au ocupat 57432 cm.p. sau 35,3% din totalul spaţiului afectat materialelor despre alegeri, iar 46290 cm.p. sau 28,4% a fost publicitate electorală a concurenţilor electorali. 

În cinci dintre ziarele monitorizate au fost publicate 19 materiale de educaţie electorală care prezintă modalităţile de exercitare a dreptului la vot şi răspund la întrebări concrete legate de participarea la scrutin (Timpul de dimineaţă, Jurnal de Chişinău, Cuvântul, Gazeta de Sud, Golos Bălţi), acestui gen de materiale specifice revenindu-i 5,4% din numărul şi 2,5% suprafaţa totală afectată de ziarele monitorizate materialelor despre alegeri. Sondaje de opinie cu cetăţenii la tema alegerilor, de tip „Vox Populi”, în săptămâna de raport a publicat un singur ziar (Cuvântul).

Diagrama 23. Frecvenţa materialelor ce vizează campania electorală, publicate în 12 ziare în perioada 8-14 noiembrie, numărul

Diagrama 24. Suprafaţa materialelor ce vizează campania electorală, publicate în 12 ziare în perioada 8-14 noiembrie, cm.p.

Cele mai multe materiale la tema alegerilor parlamentare anticipate (79) au fost publicate în Timpul de dimineaţă, urmat de Moldova Suverană şi Nezavisimaia Moldova cu câte 44 articole relevante, Jurnal de Chişinău (39) şi Panorama cu 30 de texte despre alegeri. În ce priveşte suprafaţa de ziar, afectată materialelor tematice, topul primelor cinci ziare arată în felul următor: Timpul de dimineaţă (41788 cm.p.), Nezavisimaia Moldova (22061 cm.p.), Jurnal de Chişinău (18369 cm.p.), Moldova suverană (15134 cm.p.) şi Flux (14333 cm.p.). Notă: la analiza acestui indicator trebuie luate în considerare formatul, volumul şi periodicitatea apariţiei fiecărui ziar în parte.

În şase din ziarele monitorizate (Flux, Moldova Suverană, Evenimentul Zilei, Nezavisimaia Moldova, Gazeta de Sud, Cuvântul) raportul dintre materialele de opinie şi ştiri a fost defavorabil ştirilor, adică aceste publicaţii reflectă campania mai mult în opinii decât în ştiri. În ediţia din săptămâna de raport, ziarul public Vesti Gagauzii nu a publicat nicio ştire despre alegeri. 

Volumul de publicitate electorală marcată corespunzător s-a majorat substanţial, cea mai mare parte a reclamei fiind publicată în ziarele Komsomolskaia pravda v Moldove şi Timpul de dimineaţă. Totodată, mai multe ziare au publicat publicitate electorală ne-marcată corespunzător, ceea ce reprezintă o încălcare a prevederilor Regulamentului privind reflectarea campaniei electorale în mass-media, adoptat de Comisia Electorală Centrală
Diagrama 25. Frecvenţa materialelor relevante, publicate în ziare în perioada 8-14 noiembrie, numărul

Diagrama 26. Suprafaţa materialelor din ziare ce vizează campania electorală în perioada 8-14 noiembrie, cm. p.

Din punct de vedere tematic, materialele jurnalistice continuă să abordeze politicul în general, prezentând evenimentele/declaraţiile/reacţiile publice ale concurenţilor electorali (68% din numărul şi suprafaţa totală), fără a analiza în detalii probleme şi situaţii concrete din domeniile economic sau social. 13% din numărul total al materialelor publicate în săptămâna de raport s-au referit la tema desfăşurării propriu-zise a procesului electoral, inclusiv la hotărârile CEC legate de examinarea contestaţiilor depuse de concurenţii electorali, însă suprafaţa ocupată de aceste articole a fost relativ mică, de doar 7,2% (circa 11800 cm.p) din totalul spaţiului afectat materialelor despre alegeri. În schimb, suprafaţa rezervată materialelor în care concurenţilor electorali le sunt aduse acuzaţii de complicitate la acte de corupţie sau alte infracţiuni, a fost de 14900 cm.p., sau 9,1% din total. 

Niciunul din ziarele monitorizate nu a publicat dezbateri electorale, desfăşurate prin modalităţile şi cu mijloacele specifice presei scrise.

Diagrama 27. Temele abordate de ziare în perioada 8-14 noiembrie, suprafaţa, cm. p.

5.1.2 Agenţii de presă şi portaluri de ştiri

Cele două agenţii de ştiri monitorizate, Moldpres şi Infotag, au difuzat în săptămâna de raport 68 de ştiri relevante pentru subiectul prezentei monitorizări (faţă de 91 de ştiri în săptămâna precedentă, -25%). Ştirile difuzate au avut un numărul total de peste 113 400 semne (fără spaţiu), ceea ce reprezintă o scădere cu 36% faţă de prima săptămână a lunii noiembrie. 63% din numărul de ştiri şi 55,9% din suprafaţa ocupată de ştirile difuzate revin agenţiei Infotag. 

Diagrama 28. Spaţiul (semne fără spaţiu) alocat materialelor tematice de agenţiile de presă în perioada 8-14 noiembrie.

Numărul de informaţii despre alegeri, care au putut fi accesate de utilizatorii de internet pe site-urile www.unimedia.md şi www.omg.md în perioada 8-14 noiembrie aproape că nu s-a schimbat faţă de săptămâna precedentă (188 de ştiri faţă de 186 de ştiri), deşi suprafaţa totală a ştirilor tematice pe cele două site-uri monitorizate a descrescut cu 9%, până la cca 271 mii semne (faţă de 298 mii semne în săptămâna precedentă de monitorizare). O parte din materialele plasate pe site-uri sunt însoţite de secvenţe video pentru amplificarea efectului informaţional al acestora. Pe portalul informaţional www.unimedia.md este plasată reclamă electorală în bannere aplicate, suprafaţa acestora nefiind contabilizată în diagramele de mai jos. 

55% din numărul şi 68% din suprafaţa totală a ştirilor plasate de cele două portaluri monitorizate revin site-ului www.omg.md.

Diagrama 29. Spaţiul (semne fără spaţiu) alocat materialelor tematice de site-uri în perioada 8-14 noiembrie

5.2 Candidaţii, partidele favorizate sau defavorizate, direct sau indirect, în ştiri şi emisiunile de   opinii - frecvenţa
5.2.1 Ziare

În 12 din cele 31 de ştiri pe care le-a publicat în săptămâna de raport (38,7% din total), ziarul Timpul de dimineaţă a defavorizat PCRM, ceilalţi concurenţi electorali fiind prezentați în context relativ echilibrat, în 1-2 ştiri pozitive sau negative, fără o tendinţă clară de favorizare sau defavorizare a vreunuia dintre ei. În unele cazuri, concurentul electoral PCRM este acuzat fără a i se oferi dreptul la replică, cum ar fi ştirea despre cazul de presupusă agresare a unui simpatizant PLDM de către un simpatizant PCRM („Comuniştii fac agitaţie electorală cu... cuţitul”, 8 noiembrie).

În majoritatea articolelor de opinie (16 din 22 de cazuri, 72,7%), concurentul electoral PCRM de asemenea este defavorizat prin prezentare în context negativ, inclusiv în câteva materiale de răspuns la ameninţarea candidatului PCRM Marc Tkaciuk de a da în judecată ziarul după publicarea textului unei scrisori electronice, pe care acesta i-ar fi adresat-o lui V. Voronin. 

În perioada de raport au fost prezentaţi în context negativ într-un material de opinie candidaţii independenţi, în special Elena Burghilă-Leonte („Independenţii. Foaie verde, fum electoral...”, 10 noiembrie).

Analiza în ansamblu a ştirilor şi articolelor de opinie, publicate în Timpul de dimineaţă, indică asupra preferinţelor editoriale ale ziarului – este vorba de partidele de orientare liberală, în special PLDM.

Diagramele 30 şi 30.1. Concurenţii favorizaţi sau defavorizaţi în Timpul de dimineaţă în perioada 8-14 noiembrie, frecvenţa

Politica editorială a ziarului Moldova Suverană este îndreptată în continuare spre critica dură a puterii, inclusiv în materiale cu un pronunţat caracter denigrator şi cu elemente de limbaj xenofob, precum şi spre favorizarea intensă a concurentului electoral PCRM care este singura forţă politică agreată editorial de acest ziar atât în ştiri, cât şi în articole de opinie. Astfel, PCRM apare pozitiv în toate cele 19 ştiri care îl vizează (26,4% din totalul de ştiri), la fel ca şi în articolele de opinie. Astfel, ziarul publică ştiri generalizatoare, fără alte surse de informaţie decât candidaţii şi activiştii PCRM, care lasă să se înţeleagă că majoritatea populaţiei susţine necondiţionat PCRM şi condamnă AIE. Deseori, aceste materiale sunt însoţite de fotografii care îl reprezintă pe liderul PCRM, aplaudat de cetăţeni („Moldova alege victoria”, „Studenţii susţin PCRM”, 10 noiembrie). AIE este prezentată exclusiv în context negativ (14 ştiri, 9 materiale de opinie), îndeosebi fiind discreditate partidele componente ale alianţei de guvernământ PLDM şi PL, iar acestora din urmă nu li se oferă dreptul la replică („Morţi şi mii de oameni rămaşi fără adăpost pentru Băsescu şi liberal-democraţii moldoveni”, 9 noiembrie; „Actuala guvernarea le-a adus oamenilor frica”, 10 noiembrie; „PLDM a mutilat grav un activist PCRM”, 12 noiembrie etc.).

Diagramele 31 şi 31.1. Concurenţii favorizaţi sau defavorizaţi în Moldova Suverană în perioada 8-14 noiembrie - frecvenţa

În ştirile din Jurnal de Chişinău, publicate în această săptămână, de trei ori a apărut în context defavorizant concurentul electoral PCRM, iar PL şi PLDM au apărut de câte două ori în context pozitiv. Ziarul a publicat un reportaj de o pagină despre o zi din activitatea liderului PL Mihai Ghimpu, acest material nefiind marcat ca şi publicitate electorală. De asemenea, în ziar au apărut mai multe machete publicitare ale concurenţilor electorali, fără menţiunea că respectivul material ar fi fost achitat din fondul electoral al respectivului concurent.

PCRM a apărut în context negativ în toate articolele de opinie care l-au vizat din Jurnal de Chişinău (7 cazuri, 46,7% din cele 15 materiale de acest fel). 

Jurnal de Chişinău inserează şi suplimentul de educaţie civică şi electorală „Obiectiv”, realizat şi distribuit de Asociaţia Presei Independente (API) în cadrul Coaliţiei pentru Alegeri Libere şi Corecte.

Diagramele 32 şi 32.1. Concurenţii favorizaţi sau defavorizaţi în Jurnal de Chişinău în perioada 8-14 noiembrie - frecvenţa

Selecţia ştirilor şi a materialelor de opinie, publicate în ziarul Flux, indică asupra tendinţei de a defavoriza editorial atât concurenţii electorali din arcul guvernamental, cât şi opoziţia parlamentară, la fel ca şi partidele extraparlamentare şi candidaţii independenţi. Singurul  concurent electoral care a apărut în context pozitiv în Flux a fost PPCD („Numai o formaţiune ca PPCD, care nu se subordonează oligarhilor, poate servi ţara şi binele comun”, 12 noiembrie).

Diagramele 33 şi 33.1. Concurenţii favorizaţi sau defavorizaţi în Flux în perioada 8-14 noiembrie - frecvenţa
[image: image77.png]25

1.5

0.5

Flux (stiri)

OFavarizare

aDefavorizare

PPCD

PL

PLDM





[image: image78.png]35

25

1.5

0.5

Flux (alte materiale)

H

aFavarizare

aDefavarizare

L

PCRM AMN PPCD

PL PU MAE PLDM AIE GS





Komsomolskaia pravda v Moldove a publicat în săptămâna de raport preponderent publicitate electorală, câteva ştiri relativ neutre şi două materiale de opinie, unul dintre care a prezentat în lumină pozitivă PCRM, iar altul a defavorizat concurentul electoral PL. 

Diagrama 34. Concurenţii favorizaţi sau defavorizaţi în materialele de opinie din Komsomolskaia pravda v Moldove în perioada 8-14 noiembrie - frecvenţa

Politica editorială a ziarului Nezavisimaia Moldova este similară cu cea a Moldovei Suverane. Alianţa de guvernământ AIE, concurenţii electorali PLDM şi PL, dar şi celelalte partide necomuniste sunt ţinta constantă a publicaţiei, care îşi planifică conţinutul în aşa fel, încât aceşti concurenţi electorali să fie prezentaţi într-o lumină cât mai defavorizantă. În acelaşi timp, concurentul electoral PCRM este lăudat şi prezentat ca fiind singura salvare pentru Republica Moldova. Astfel, din cele 22 de ştiri publicate în acest ziar timp de o săptămână, AIE a fost prezentată în context negativ de 13 ori (59% din totalul ştirilor), PLDM este defavorizat în 8 ştiri (36,4% din total). În articolele de opinie, această tendinţă se accentuează, în 17 din 18 materiale de opinie (!), AIE este vizată direct sau indirect, fiind de fiecare dată defavorizată. PLDM, PL, PDM şi AMN de asemenea apar în Nezavisimaia Moldova doar în context negativ.

Diagramele 35 şi 35.1. Concurenţii favorizaţi sau defavorizaţi în Nezavisimaia Moldova în perioada 8-14 noiembrie - frecvenţa

Evenimentul Zilei a publicat în săptămâna de raport atât ştiri neutre, cât şi ştiri care au prezentat concurenţii electorali în lumină pozitivă sau negativă. Totuşi, analiza comună a ştirilor şi materialelor de opinie arată o uşoară tendinţă de defavorizare a concurentului electoral PLDM care a apărut într-o ştire şi într-un material de opinie care l-au prezentat în context negativ.  

Diagramele 36 şi 36.1. Concurenţii favorizaţi sau defavorizaţi în Evenimentul Zilei în perioada 8-14 noiembrie – frecvenţa

În perioada de raport, concurentul electoral PCRM a fost prezentat în context negativ în 27% din cele 22 de ştiri publicate în ziarul Panorama. În materialele de opinie atitudinea critică faţă de PCRM se menţine, în plus se conturează tendinţa de prezentare negativă a concurentului electoral PDM. 

Concurentul electoral care apare mai des în context pozitiv în Panorama este PUM. Astfel, ziarul publică un material de opinie, semnat de persoana de D. Ciubaşenco, în care sunt prezentate prevederi din programul electoral al PUM, astfel materialul pare să fie publicitate mascată în favoarea acestui concurent electoral („Încredere în sine, încredere unul în altul, încredere în ţară”, 12 noiembrie).

Diagramele 37 şi 37.1. Concurenţii favorizaţi sau defavorizaţi în Panorama în perioada 8-14 noiembrie – frecvenţa

Ştirile despre alegerile parlamentare anticipate, publicate de ziarul Cuvântul din Rezina în perioada de raport au fost, în marea lor majoritate, neutre. În articolele de opinie, de regulă, sunt prezentate în lumină pozitivă partidele democratice, iar PCRM – dimpotrivă, este criticat. 

Cuvântul inserează şi suplimentul de educaţie civică şi electorală „Obiectiv”, realizat şi distribuit de Asociaţia Presei Independente (API) în cadrul Coaliţiei pentru Alegeri Libere şi Corecte.

Diagrama 38. Concurenţii favorizaţi sau defavorizaţi în Cuvântul în perioada 8-14 noiembrie - frecvenţa

Materialele publicate în săptămânalul de la Cimişlia Gazeta de Sud relevă o uşoară tendinţă de favorizare a AIE ca şi alianţă de guvernare şi a partidelor necomuniste. Gazeta de Sud inserează şi suplimentul de educaţie civică şi electorală „Obiectiv”, realizat şi distribuit de Asociaţia Presei Independente (API) în cadrul Coaliţiei pentru Alegeri Libere şi Corecte.

Diagrama 39 şi 39.1. Concurenţii favorizaţi sau defavorizaţi în Gazeta de Sud în perioada 8-14 noiembrie - frecvenţa

Ziarul public Vesti Gagauzii  (Comrat) nu a publicat în săptămâna de raport ştiri sau materiale de opinie la tema alegerilor parlamentare anticipate, doar câteva machete publicitare ale concurenţilor electorali, iar Golos Bălţi (Bălţi) a publicat câteva ştiri neutre şi două articole de educaţie electorală despre amplasarea secţiilor de votare din Bălţi şi despre modalitatea de verificare a listelor electorale.

5.2.2 Agenţii de presă şi portaluri de ştiri

Agenţia informaţională de stat Moldpres a difuzat în această perioadă 25 de ştiri care au avut tangenţă directă sau indirectă cu campania electorală. Câteva ştiri au fost neutre, în altele concurenţii electorali au apărut fie în context pozitiv, fie negativ. În contextul ştirilor despre întâlnirile la nivel înalt sau ale evenimentelor cu participarea conducerii ţării în ţară sau peste hotare la care se fac trimiteri la realizările actualei guvernări, AIE apare de mai multe ori în lumină pozitivă. La fel, şi concurentul electoral PLDM, în contextul evenimentelor cu participarea prim-ministrului Vlad Filat care este şi preşedinte al PLDM.

Diagrama  40. Concurenţii favorizaţi sau defavorizaţi de Moldpres în perioada 8-14 noiembrie - frecvenţa

Agenţia de ştiri Infotag continuă să relateze despre evenimentele şi declaraţiile actorilor politici şi ale concurenţilor în campania electorală fără o favoriza în mod clar pe vreunul dintre aceştia.

Diagrama  41. Concurenţii favorizaţi sau defavorizaţi de Infotag în perioada 8-14 noiembrie – frecvenţa

www.unimedia.md a asigurat pluralismul de opinii în majoritatea materialelor pe care le-a plasat pe site, concurenţii electorali fiind prezentaţi diferit, atât pozitiv, cât şi negativ. Totuşi, raportul dintre ştirile favorizante şi cele defavorizante care vizează concurentul electoral PCRM (6 ştiri pozitive versus 15 ştiri negative) indică o tendinţă de prezentare preponderent în context negativ a acestui partid. 

Diagrama  42. Concurenţii favorizaţi sau defavorizaţi de www.unimedia.md în perioada 8-14 noiembrie - frecvenţa

58 din cele 104 texte relevante, plasate pe site-ul www.omg.md în săptămâna 8-14 noiembrie (55,8%), au urmărit scopul prezentării AIE şi a componentelor acesteia în culori negre. Concurentul electoral PLDM a fost defavorizat în 23 de texte (22%), iar concurentul electoral PCRM este singurul care apare în context pozitiv, acest partid beneficiind, timp de o săptămână, de 34 de informaţii care l-au favorizat (32,7% din totalul materialelor relevante). Site-ul publică ştiri generalizatoare care lasă să se înţeleagă că majoritatea populaţiei susţine necondiţionat PCRM şi condamnă AIE. În principal, este vorba, chipurile, de scrisori ale cetăţenilor, deşi nu există nicio dovadă care ar confirma existenta acestora, la fel cum nu sunt prezentate numele „semnatarilor” acestor apeluri. Ulterior, aceste informaţii sunt publicate şi în ziarele Moldova Suverană şi Nezavisimaia Moldova. La fel, sunt publicate texte, bazate exclusiv pe spusele candidaţilor PCRM la funcţia de deputat, în care se lansează acuzaţii la adresa puterii, fără a se oferi dreptul la replică. Cea mai des citată sursă pentru textele publicate de acest site este candidatul PCRM Marc Tkaciuk (în 9 ştiri diferite, difuzate timp de o săptămână).

În unele ştiri, site-ul mediatizează speculaţii cu scopul de a le induce cetăţenilor sentimentul de spaimă şi de complot al AIE împotriva PCRM („Forţele militare din Moldova sunt în stare de alertă”, „Ministerul Apărării dezminte starea de alertă, în pofida informaţiilor interne din minister că aceasta persistă”, 10 noiembrie). Câteva zile la rând, www.omg.md a repetat aceeaşi ştire despre aşa-zisa „investigaţie” privind cauzele inundaţiilor şi invitaţia de a discuta public argumentele autorilor acestui produs video (realizat de candidatul PCRM Alexandr Petkov).

Diagrama  43. Concurenţii favorizaţi sau defavorizaţi de www.omg.md în perioada 8-14 noiembrie – frecvenţa

ANEXĂ

Raportul analizează corectitudinea ştirilor şi echilibrul surselor în tratarea informaţiei despre semnarea Tratatului privind regimul de frontieră dintre Republica Moldova şi România, semnat la Bucureşti de premierul Vlad Filat şi Ministrul român de Externe Teodor Baconschi pe data de 8 noiembrie 2010. 

	Studiu de caz nr.1. Moldova 1

	N
	Data
	Prezentare media
	Constatări

	1
	08.11.2010
	RM şi România au încheiat Tratatul de frontieră. Documentul a fost semnat de Premierul Vlad Filat şi de Ministrul român al afacerilor externe. Tratatul va stabil un regim juridic modern pentru frontiera comună… Corespondenţă de la Bucureşti.

Premierul a menţionat că semnarea nu are nimic comun cu campania electorală. Barrosso a susţinut semnarea tratatului. Experţii politici apreciază semnarea tratatului.
	Subiect echidistant, dar parţial echilibrat, deoarece nu este prezentă şi poziţia opoziţiei.

	2
	09.11.2010
	Partidul Comuniştilor se arată nemulţumit că textul tratatului de frontieră între RM şi România semnat ieri la Bucureşti nu a făcut public înainte de a fi semnat. Deputatul comunist, Grigore Petrenco spune că documentul trebuia mai întâi să fie examinat de către comisia parlamentară pentru politică externă şi integrare europeană, procedură care nu a fost respectată, a mai adăugat el. Comuniştii mai spun că tratatul nu recunoaşte frontiera de stat între Moldova şi România şi este un document pur tehnic.
	Ştire imparţială şi echidistantă, dar neechilibrată deoarece nu se face trimitere şi la poziţia părţii care a semnat documentul pentru a oferi şi argumentele acestei părţi.

	Concluzii  Moldova 1 reflectă semnarea Tratatului echidistant şi imparţial în mai multe subiecte timp de două zile. În prima zi postul difuzează o relatare de la Bucureşti cu prezenţa semnatarilor Tratatului şi un subiect cu mai multe comentarii pe marginea documentului. Ultimul nu este echilibrat deoarece oferă spaţiu numai comentatorilor care apreciază semnarea documentului, dar nu şi opoziţiei sau analiştilor care ar prezenta un alt punct de vedere. A doua zi, Moldova 1 revine la subiect cu poziţia PCRM, dar nu face trimitere şi la argumentele părţii semnatare în favoarea documentului (nici măcar în background). Această abordare face ca ştirea să fie din nou neechilibrată prin prezenţa unei singure opinii despre semnarea Tratatului.

	Studiu de caz nr 2. N4

	N
	Data
	Prezentare media
	Constatări

	1
	08.11.2010
	Moldova şi România au semnat astăzi Tratatul privind regimul de frontieră. Evenimentul a avut loc în această seară la Bucureşti. Potrivit diplomaţiei române, tratatul are rolul de a stabili un regim juridic modern al frontierei şi de a crea baza necesară pentru cooperare între RM şi România. Jose Manuel Barrosso a salutat semnarea documentului. Tratatul semnat nu este cel pentru care a pledat opoziţia de la Chişinău, a declarat Grigore Petrenco, PCRM. Consilierul premierului, Iulian Fruntaşu a declarat că se fac multe confuzii în acest sens şi că este vorba de un tratat tehnic,  nu de unul politic. 
	Ştire echidistantă şi imparţială ca text. Cu toate acestea, pe tot parcursul materialului predomină imagini cu premierul Vlad Filat care a apare în diferite ipostaze cu oficialităţi române şi europene.

	2
	09.11.2010
	Reacţii diferite, dar şi răutăcioase ale liderilor de partide de la Chişinău faţă de semnarea Tratatului de regim de frontieră între RM şi România. Şeful AMN spune că a rămas surprins de semnarea Tratatului şi că evenimentul i s-a părut mai mult unul electoral. Preşedintele interimar nu a vrut să comenteze acest subiect şi chiar s-a arătat puţin iritat că jurnaliştii au solicitat un comentariu pe această temă. Vicepreşedintele PDM, Corman, a spus că Tratatul a fost semnat fără a se ţine cont de legislaţia Moldovei. PCRM consideră că textul tratatului trebuia să fie mai întâi prezentat Comisiei parlamentare de politică externă. Premierul s-a arătat iniţial puţin indiferent faţă de reacţiile provocate de semnarea Tratatului, însă ulterior a pus punctele pe „i”.
	Subiectul este imparţial, dar nu şi echilibrat. Mai mult de o treime din material este dominat de imagini cu premierul Vlad Filat, care are şi ultima replică, pune punctele pe „i”, dacă e să-l cităm pe reporter, cu o durată de 56 de secunde din 151 de secunde cât are materialul în general.

	Concluzii N4 reflectă subiectul în două ştiri. Ambele tind să fie echidistante şi imparţiale, dar nu şi echilibrate. În materiale predomină imagini cu Premierul Vlad Filat, iar intervenţiile acestuia cu citate directe sunt cu mult mai lungi decât ale tuturor celorlalţi intervievaţi la un loc, citaţi direct sau indirect. Spre exemplu în subiectul al doilea, replica premierului durează 56 de secunde dintr-un material cu o durată totală de 151 secunde.

	Studiu de caz nr 3. Jurnal TV

	N
	Data
	Prezentare media
	Constatări

	1
	08.11.2010
	Tratatul bilateral privind regimul frontierei de stat, colaborare şi asistenţă mutuală în probleme de frontieră a fost semnat astăzi la Bucureşti. Documentul a fost semnat de premierul Republicii Moldova, Vlad Filat, şi ministrul de Externe al României.

- Tratatul de frontieră semnat între Republica Moldova şi România are o dimensiune europeană. Cel puţin aşa considera ambasadorul României la Chişinău, Marius Lazurcă. 

- Semnarea acordului privind regimul de frontieră dintre România şi Republica Moldova stârneşte reacţii adverse la Chişinău. 
	Grupaj de ştiri şi relatări echidistant, imparţial şi echilibrat.

	Concluzii  Jurnal TV prezintă evenimentul într-un mod echilibrat, echidistant şi imparţial.

	Studiu de caz nr 4. 2 Plus

	N
	Data
	Prezentare media
	Constatări

	1
	
	Nu a reflectat evenimentul.
	

	Concluzii 2 Plus 

	Studiu de caz nr 5. Prime TV

	N
	Data
	Prezentare media
	Constatări

	1
	08.11.2010
	RM şi România au semnat astăzi Tratatul privind regimul de frontieră. Documentul a fost semnat de Ministrul de externe român şi premierul Vlad Filat. Anunţ din partea Ambasadorului României la Chişinău, Marius Lazurcă. Comuniştii şi observatorii politici comentează diferit semnarea Tratatului. 
	Grupaj echilibrat, imparţial şi echidistant.

	2
	09.11.2010
	
	

	Concluzii  Prime TV reflectă evenimentul echidistant, imparţial şi echilibrat.


	Studiu de caz N6. NIT

	N
	Data
	Prezentare media
	Constatări

	1
	08.11.2010
	Tratatul privind regimul de frontieră între RM şi România a fost semnat astăzi la Bucureşti de Premierul Vlad Filat şi Ministrul român de externe. Filat a numit evenimentul drept unul istoric, experţii explică că este vorba doar de o acţiune electorală deoarece documentul este unul tehnic şi nu are nimic în comun cu tratatul politic de bază între cele două ţări. „Ţeapa lui Băsescu pentru PCRM, aşa a întitulat un articol presa apropiată liderului PLDM”. Experţii explică că jurnaliştii au cam exagerat. 
	Subiectul este tratat ca o serie de comentarii despre semnarea Tratatului. Majoritatea autorilor insistă pe faptul că  documentul este unul tehnic, şi nu politic de bază, chiar dacă nu se oferă răspunsuri la întrebarea care este deosebirea dintre cele două. Din material lipseşte poziţia părţilor implicate în semnare, ceea ce face ca materialul să fie unul parţial şi lipsit de echidistanţă pe fundalul unor comentarii dintr-o singură tabără sau unor surse care nu cunosc conţinutul documentului. În material sunt folosite şi afirmaţii care aparţin autorilor. 

	Concluzii  NIT tratează subiectul prin prisma mai multor surse, fără a oferi telespectatorilor şi poziţia semnatarilor documentului. În toate aceste interpretări predomină poziţia unui singur comentator (102 secunde din 329 cât are subiectul în total), ceea ce face ca materialul să fie dezechilibrat, neechidistant şi parţial.


	Studiu de caz nr 7.  Publika TV

	N
	Data
	Prezentare media
	Constatări

	1
	08.11.2010
	România şi Moldova au, începând de astăzi, un tratat care reglementează regimul de frontieră. Tratatul a fost semnat de ministrul de Externe al României şi premierul Vlad Filat, care a participat astăzi la summit-ul Dunării, care a avut loc la Bucureşti. 

- Tratatul privind regimul frontierei de stat între România şi RM demonstrează maturitatea relaţiilor bilaterale. Declaraţia a fost făcută astăzi de către ambasadorul României la Chişinău, Marius Lazurcă.
	Ştire imparţială şi echidistantă.

	2
	09.11.2010
	Tratatul privind regimul de frontieră, semnat de premierul Vlad Filat la Bucureşti, a dat naştere unui val de nemulţumire în rândul politicienilor din Moldova. Reprezentanţii PD, AMN şi PCRM susţin că documentul ar fi trebuit să fie semnat de preşedinte, şi nu de premier. Materialul mai cuprinde poziţia unui constituţionalist,şi părerea publicului despre semnarea tratatului.
	Grupaj de ştiri echidistant, imparţial şi echilibrat.

	Concluzii Publika TV reflectă vast evenimentul în mai multe ştiri echidistante, imparţiale. Postul prezintă echilibrat şi reacţiile din partea unor partide şi experţi.

	Studiu de caz nr 8. Vocea Basarabiei

	N
	Data
	Prezentare media
	Constatări

	1
	08.11.2010
	Astăzi la Bucureşti a fost semnat Tratatul de frontieră dintre RM şi România. Citate din declaraţii ale semnatarilor, dar şi a Preşedintelui Băsescu. Comentarii din partea consilierului Premierului Filat, Iulian Fruntaşu, dar şi a analistului Cornel Ciurea.
	Ştire echilibrată şi imparţială, dar şi echilibrată.

	2
	09.11.2010
	- PCRM tratează cu suspiciune semnarea Tratatului. România doreşte semnarea tratatului din cauza unor presiuni din afară, a declarat deputatul comunist Grigore Petrenco. Citat dintr-o conferinţă de presă.

- Semnarea Tratatului dovedeşte maturitatea raporturilor dinte cele două state, a declarat Ambasadorul României la Chişinău, Marius Lazurcă. 
	- Ştire imparţială şi echidistantă.

- Ştire bazată pe declaraţiile ambasadorului. Echidistantă şi imparţială.

	Concluzii Radio Vocea Basarabiei vorbeşte în mai multe ştiri despre Tratat. Majoritatea acestora sunt echilibrate şi imparţiale. 

	Studiu de caz nr 9. Prime FM

	N
	Data
	Prezentare media
	Constatări

	1
	08.11.2010
	
	

	2
	09.11.2010
	- La Bucureşti a fost semnat Tratatul de frontieră dintre RM şi România. Tratatul stabileşte regimul de frontieră şi colaborarea dintre structurile de frontieră. Documentul a fost pregătit de Ministerele Afacerilor Externe.

- Igor Corman, vicepreşedinte PD, preşedinte al Comisiei parlamentare pentru politică externă a declarat că Tratatul de frontieră cu România trebuia să fie semnat de Preşedintele interimar al ţării Mihai Ghimpu. El a mai spus că a rămas nedumerit când a aflat că documentul a fost semnat de premierul Filat şi Ministrul român de externe. Ghimpu a refuzat să comenteze semnarea documentului. Serafim Urechean a spus că documentul trebuia să fie discutat în comisiile parlamentare înainte de a fi semnat.
	- Ştire imparţială şi echidistantă.

- Ştire imparţială şi echidistantă, dar care nu respectă principiul echilibrului deoarece nu este prezentată şi poziţia părţii care a semnat Tratatul.

	Concluzii Postul de radio revine la subiect a doua zi prin mai multe reacţii la semnarea Tratatului. Menţionăm aici că materialele respective sunt imparţiale, dar nu şi echilibrate, deoarece nu este prezentată şi poziţia părţii care a semnat Tratatul. Argumentele acesteia erau necesare din cauză că subiectul este prezentat ca unul de controversă şi era necesară abordarea tuturor părţilor.

	Studiu de caz nr 10. Radio Moldova

	N
	Data
	Prezentare media
	Constatări

	1
	08.11.2010
	Subiectul este menţionat de reporter ca unul important. Acesta este prezentat şi interpretat de Ambasadorul României la Chişinău, Marius Lazurcă. Relatarea de la o conferinţă de presă.
	Ştire echidistantă şi imparţială, dar nu şi echilibrată.

	2
	09.11.2010
	- România şi RM au semnat un Tratat care reglementează regimul de frontieră. Tratatul a fost semnat de Ministrul de Externe al României şi Premierul RM. Tratatul este un document tehnic şi stabileşte modul în care va fi marcată frontiera pe teren, dar şi colaborarea dintre vameşii şi poliţia de frontieră.

- Primul ministru al RM şi Ministrul de externe al României au semnat ieri la Bucureşti Tratatul privind regimul frontierei de stat, colaborare şi asistenţă mutuală în probleme de frontieră. Tratatul prevede condiţiile şi modul de stabilire a frontierei de stat pe teren, modul de interacţiune dintre serviciile de grăniceri. Declaraţii ale Ministrului de externe de la Bucureşti şi Premierului Vlad Filat.
	- Ştire imparţială şi echidistantă.

- Grupaj de ştiri şi comentarii despre conţinutul acordului. Subiectul este tratat imparţial, dar şi echilibrat.

	Concluzii  Radio Moldova atrage o atenţie deosebită evenimentului în mai multe ştiri şi relatări. Postul reuşeşte să prezinte documentul, dar şi să îl interpreteze cu ajutorul mai multor analişti. Subiectele sunt echidistante şi imparţiale.


Anexa nr.4

RAPORT

cu privire la monitorizarea programelor radiofonice şi televizate

ale IPNA Compania “Teleradio-Moldova”

în perioada 1-5 noiembrie, 8-12 noiembrie 2010

TV Moldova 1

Obiectul monitorizării: emisiunile „Alegeri 2010. Dezbateri”, 21.40-23.00.

Scopul: evaluarea respectării de către Moldova 1 a Declaraţiei  IPNA Compania „Teleradio-Moldova” privind politica editorială pentru campania electorală în alegerile parlamentare anticipate din 28 noiembrie 2010, grilei de emisie, prevăzută de Declaraţie, Concepţiei de  organizare şi desfăşurarea a dezbaterilor electorale la Moldova 1.

Subiecţii monitorizaţi: concurenţii electorali (partide şi candidaţi independenţi).

Analiza cantitativă:

- numărul concurenţilor electorali, participanţi la dezbateri;

- durata apariţiilor concurenţilor electorali: intervenţii directe şi menţiuni;

- durata prezenţei moderatorului în dezbateri;

- raportul cantitativ al prezenţei (intervenţii directe şi menţiuni)  concurenţilor electorali;

- raportul bărbaţi-femei în dezbateri.

Analiza calitativă:

- contextul apariţiilor (intervenţii directe şi menţiuni) concurenţilor electorali (pozitiv, negativ, neutru);

- atitudinea moderatorului în dezbateri (părtinitoare/nepărtinitoare).

Au fost monitorizate 5 emisiuni de dezbateri, la care au participat în prima rundă 20 de concurenţi electorali/partide politice şi 5 emisiuni – dezbateri cu participarea a 19 candidaţi independenţi.

Analiza cantitativă

Durata apariţiilor

Concepţia, formatul şi regulile dezbaterilor electorale asigură condiţii egale pentru toate partidele, care au  fost prezente cu o durată a apariţiilor diferită. Din cei 39 de concurenţi electorali, la dezbateri au participat reprezentanţii tuturor partidelor. În locul candidatului independent G. Stati a participat persoana sa de încredere  A. Caula.

Durata apariţiei fiecărui concurent electoral (intervenţii directe şi menţiuni), cât şi analiza calitativă a prezenţei  lor este reflectată în Tabelul 1.

Tabel 1

	Nr.
	Concurent electoral
	Afiliere
	b/f
	Apariţii (sec.)
	Context

	
	
	
	
	Total


	Intervenţii  directe


	Men-ţiuni
	+
	-
	n

	
	
	
	
	
	
	
	
	
	

	1

2

3

4

5

6

7

8

9

10

11

12

13

14

15

16

17

18

19

20

21

22

23

24

25

26

27

28

29

30

31

32

33

34

35

36

37

38

39
	V.Pavlicenco

A.Şălaru

V.Lazăr

V.Ţurcan

Iu.Roşca

V.Untilă

M.Garbuz

S.Mocanu

A.Stratan

V.Osipov

I.Corobceanu

Ig.Munteanu

A.Tănase

N.Nirca

N.Andronic

V.Şelin

V.Klimenco

I.Bucur

V.Braga

G.Sima

V.Pleşca

G.Stati (A.Caula)

V.Stepaniuc

E.Nazarenco

G.Russu

A.Cereteu

M.Laguta

T.Ţîmbaliuc

A.Bîrlădeanu

O.Bolotnicov

O.Cazac

V.Ţaulean

E.Burghilă

V.Cuşnir

A.Demian

S.Iachim

N.Axenova

V.Lupaşcu

S.Banari

M. Surdu
	PNL

PL

PDM

PMU

PPCD

MAE

PPM

PPNŢ

PRM

AMN

PUM

PCRM

PLDM

PC

PPR

PSD

MSPR

MSPRM

PEAV

PM

indep

indep

indep

indep

indep

indep

indep

indep

indep

indep

indep

indep

indep

indep

indep

indep

indep

indep

indep

moderator
	F

B

B

B

B

B

B

B

B

B

B

B

B

F

B

B

B

B

B

B

B

B

B

B

B

B

F

F

B

B

B

B

F

F

B

B

F

B

B
	1099

1009

1383

1280

1211

1078

980

1030

907

1076

994

2036

1336

1294

1054

1751

1210

800

1061

1136

1399

1357

1145

1187

1776

2097

1054

1287

1530

1523

1610

1308

1162

1197

1220

1333

1087

1263

1322

8174
	1031

831

979

811

1093

976

806

969

870

1118

875

954

971

1135

1015

1604

1031

692

952

1066

1065

1080

1071

971

881

967

706

993

1040

1053

1201

1026

895

995

797

1046

861

944

1073
	68

178

404

469

118

102

174

61

37

558

119

1082

365

159

39

147

179

108

109

70

334

277

74

216

895

1130

348

294

490

470

409

282

267

202

423

287

226

319

249
	968

831

979

811

1093

976

806

969

870

1118

875

954

971

1135

1015

1604

1031

692

952

1066

1065

1080

1071

971

881

967

706

993

1040

1053

1201

1026

895

995

797

1046

861

944

1073
	63

130

323

431

40

33

111

18

12

375

75

813

280

97

12

84

106

60

43

23

165

104

7

80

375

429

104

79

189

167

148

136

150

117

138

76

112

137

65
	68

48

81

38

78

69

63

43

25

183

44

169

85

62

27

63

73

48

66

47

169

173

67

136

520

701

244

215

301

303

261

146

117

85

285

211

114

182

184


În topul „zece”, după durata prezenţei concurenţilor electorali (partide politice), au intrat: PCRM – 2036 sec., PSD – 1751 sec., AMN – 1676 sec., PDM – 1383 sec., PLDM – 1336 sec., PC – 1294 sec., PMU- 1280 sec., PPCD -1211 sec., MSRR -1210 sec., PNL – 1099 sec.

În topul „zece” al candidaţilor independenţi, după durata totală a apariţiei, au intrat: A.Cereteu – 2097 sec.,  Gh.Russu – 1776 sec., O.Cazac – 1610 sec.,  A.Bîrlădeanu – 1530 sec., O.Bolotnicov – 1523 sec.,V.Pleşca – 1399 sec., G.Stati – 1357 sec., S.Iachim – 1333 sec., S.Banari – 1322 sec., V.Ţaulean – 1308 sec.

Având aceleaşi condiţii, nu toţi reprezentanţii partidelor au luat aceeaşi durată de intervenţii directe. Pe primul loc s-a situat V. Şelin (PSD) cu 1604  sec., locul  2 şi 3  revenind, respectiv, N. Nirca (PC) cu 1135 sec. şi V. Osipov (AMN) cu 1118 sec., ultimul aparţinând lui I. Bucur (MSPRM), care a intervenit pe parcursul dezbaterii cu 692 secunde. Printre candidaţii independenţi recordul după durata intervenţiilor directe aparţine lui O. Cazac cu 1201 sec., pe ultimul loc situându-se M. Laguta cu 706 sec.

La menţiuni primul loc în top îl ocupă PCRM (1082 sec.), urmat de  AMN (558 sec.), PMU (469 sec.), PDM (404 sec.), PLDM (365 sec.). Aceasta se explică prin faptul, că unele partide sunt menţionate de concurenţii electorali şi în alte emisiuni de dezbateri din această rundă (de regulă, în context negativ), nu doar în dezbaterile la care reprezentanţii lor participă nemijlocit, conform orarului. Astfel, la alte dezbateri PCRM a fost menţionat în volum de 704 sec., PLDM – 168 sec., PDM – 98 sec., PL – 69 sec., AMN – 62 sec.

Bărbaţi versus femei

La dezbateri, din partea partidelor politice, au participat 18 bărbaţi (90%) şi 2 femei (10%) - V.Pavlicenco, N.Nirca, iar din partea candidaţilor independenţi (19 la număr) au participat 5 femei şi 14 bărbaţi.

Analiza calitativă

Contextul apariţiilor

În cadrul dezbaterilor libere, concurenţii au fost prezentaţi de moderator (menţiuni), şi-au expus programele electorale şi poziţiile în diferite probleme, puse în discuţie, şi au avut replici la adresa celorlalţi participanţi la scrutin (intervenţii directe) sau la propria formaţiune (candidatură) din partea altor concurenţi electorali. În acest sens, în dezbateri concurenţii au fost prezentaţi în context pozitiv, context negativ şi context neutru.

Context pozitiv

Pe primul loc în context pozitiv se situează PSD (V.Şelin) cu 1604 sec., pe locul doi dintre partide fiind PC (N.Nirca) cu 1135 sec., urmate de AMN (V.Osipov) cu 1118 sec., PPCD (Iu.Roşca) cu 1093 sec., PM (Gh.Sima) – 1066., MSPR (V.Klimenco) – 1031 sec., PPR (N.Andronic) – 1015 sec., PDM (V.Lazăr) – 979 sec., MAE (V.Untilă) – 976 sec. şi PLDM (A.Tănase) – 971 sec. PCRM în context pozitiv apare cu 954 secunde.

Printre candidaţii independenţi  în context pozitiv apar, în descreştere: O.Cazac – 1201 sec., G.Stati – 1080 sec., S.Banari – 1073 sec., V. Stepaniuc – 1071 sec.,  V.Pleşca – 1065 sec., O.Bolotnicov – 1053 sec., S.Iachim – 1046 sec., A.Bîrlădeanu – 1040 sec., V.Ţaulean – 1026 sec. şi V.Cuşnir – 995 sec.

Context negativ

În context negativ primul loc îi aparţine PCRM – 813 sec., urmat de  PMU – 431 sec., AMN -  375 sec., PDM – 323 sec., PLDM-280 sec., PL – 130 sec., PPM – 111 sec., MSPR – 106 sec., PC – 97 sec. şi  PSD – 84 sec.

În context negativ candidaţii independenţi se plasează în felul următor: A.Cereteu – 429 sec., Gh.Russu – 375 sec., A.Bîrlădeanu – 189 sec., O.Bolotnicov – 167 sec.,V.Pleşca – 165 sec. Cel mai puţin în context negativ au fost prezenţi S.Banari cu 65 sec. şi V.Stepaniuc – 7 secunde.

Context neutru

În topul celor cinci, în acest context apar AMN – 183 sec., PCRM – 169 sec., PLDM – 85 sec., PDM – 81 sec. şi PPCD – 78 sec.

În context neutru candidaţii independenţi apar în felul următor: A.Cereteu – 701 sec., Gh.Russu – 520 sec.,  O.Bolotnicov – 303 sec., A.Bîrlădeanu – 301 sec., A.Demian – 285 sec.

Durata mare de apariţii în context neutru a candidaţilor independenţi se explică prin încercările moderatorului de a discuta cu invitaţii pentru a face clare şi pe înţelesul publicului telespectator mesajele concurenţilor electorali.

Moderatorul a fost echidistant şi nepărtinitor, acumulând în cele 10 dezbateri electorale 8174  secunde (intervenţii directe), în medie câte 817 secunde pentru fiecare emisiune.

Concluzii:

1. Grila de emisie a TV Moldova 1 aprobată pentru perioada campaniei electorale a fost respectată.

2. În dezbateri a fost menţinut echilibrul politic, oferindu-se şanse şi posibilităţi egale pentru fiecare concurent electoral de a aduce la cunoştinţa alegătorilor mesajul său electoral. Deşi durata prezenţei în emisie a fiecărui concurent diferă, nici un factor din partea TV Moldova 1  n-a îngrădit drepturile  participanţilor de promovare a discursului.

3. Nu a existat vreo discriminare în oferirea spaţiului de emisie pentru fiecare concurent electoral – partide politice sau candidaţi independenţi.

4. Moderatorul şi-a păstrat imparţialitatea, contribuind prin întrebările adresate participanţilor la dezbateri şi precizările făcute pe parcurs ca electoratul să înţeleagă mai bine, mai clar discursurile concurenţilor, ca la scrutin alegerea să îi aparţină într-un mod liber şi conştient.

5. Dezbaterile în perioada monitorizată s-au încadrat în prevederile Declaraţiei şi Conceptului de organizare şi desfăşurare a acestui format de emisiuni.

Radio Moldova

Obiectul monitorizării: rubrica „Electorala 2010” în buletinele de ştiri.

Scopul: evaluarea  respectării de către Radio Moldova a Declaraţiei  IPNA Compania „Teleradio-Moldova” privind politica editorială pentru campania electorală în alegerile parlamentare anticipate din 28 noiembrie 2010.

Subiecţii monitorizaţi: concurenţii electorali – partide şi candidaţi independenţi.

Analiza cantitativă:

- numărul total al buletinelor de ştiri monitorizate şi numărul de buletine, care au inclus rubrica „Electorala 2010”;

- numărul ştirilor despre evenimentele concurenţilor electorali;

- numărul ştirilor conflictuale şi prezenţa/absenţa a două sau mai multe surse de informare;

- numărul concurenţilor electorali/partide şi candidaţi independenţi, protagonişti ai rubricii;

- durata apariţiilor concurenţilor electorali/partide şi candidaţi independenţi: intervenţii directe şi menţiuni;

- raportul bărbaţi-femei în ştirile monitorizate.

Analiza calitativă:

- contextul apariţiilor (intervenţii directe şi menţiuni) concurenţilor electorali – partide şi candidaţi independenţi ( pozitiv, negativ, neutru);

- atitudinea jurnalistului în  ştiri  (părtinitoare-nepărtinitoare). 

În  perioada monitorizată au fost examinate 150 subiecte electorale, dintre care în 88 au figurat concurenţi electorali (partide, candidaţi independenţi) cu o durată totală de 8 466 sec. Restul (62) au ţinut de organizarea şi desfăşurarea procesului electoral (CEC, comisiile şi birourile electorale). Prezenţa concurenţilor electorali în ştirile la rubrica „Electorala 2010” este reflectată în următorul tabel.

   Tabel 2

	Protagonişti
	Apariţii protagonişti
	Context protagonist

	Concurent electoral
	interv. dir.
	menţiuni
	

	Partid
	Independent
	b/f
	Durata
	sec.
	sec.
	+
	-
	neutru

	PCRM
	
	B19, F 6
	1984
	368
	1616
	895
	771
	318

	PLDM
	
	B26, F1
	1461
	198
	1263
	604
	645
	212

	PDM
	
	B12
	719
	45
	674
	220
	394
	105

	PL
	
	B22
	1112
	136
	976
	574
	434
	104

	AMN
	
	B12, F3
	856
	180
	676
	488
	292
	76

	MAE
	
	B9
	834
	249
	585
	790
	0
	44

	PSD
	
	B5, F1
	524
	231
	293
	521
	0
	3

	PUM
	
	B7
	263
	0
	263
	178
	28
	57

	PNL
	
	F4
	325
	44
	281
	44
	253
	28

	MSPRM
	
	0
	28
	0
	28
	0
	0
	28

	PpNŢ
	
	B3
	247
	60
	187
	247
	0
	0

	MSPR
	
	B2  
	273
	185
	88
	273
	0
	0

	PEAV
	
	0
	10
	0
	10
	0
	0
	10

	PPM
	
	0
	29
	0
	29
	0
	0
	29

	PMU
	
	0
	83
	0
	83
	83
	0
	0

	PPCD
	
	0
	5
	0
	5
	0
	0
	5

	
	G. Stati
	B5
	330
	64
	266
	326
	0
	4

	
	V. Stepaniuc
	B4
	247
	98
	149
	185
	44
	18

	
	LBurghilă
	F2
	87
	29
	58
	80
	0
	7

	
	S.Barcari
	B 2
	188
	98
	90
	177
	11
	0

	
	Gh.Russu
	B 2
	288
	201
	87
	288
	0
	0

	
	V.Voleanschi
	B2
	47
	0
	47
	0
	0
	47

	
	A.Brăileanu
	B1
	15
	0
	15
	0
	0
	15

	
	
	
	
	
	
	
	
	

	16
	7
	B133, F17
	8466
	
	
	
	
	


Analiza cantitativă

Constatăm, că nu în toate buletinele de ştiri monitorizate este prezentă rubrica „Electorala 2010”. Spre exemplu, în cele cinci zile monitorizate ( 8-12 noiembrie) din 73 buletine difuzate, rubrica respectivă a fost inclusă în 20.

            8.11       buletine 15          cu rubrică                         4   fără rubrică  11

            9.11                     15                                                   6                         9

          10.11                     15                                                   3                        12

          11.11                     15                                                   4                        11

          12.11                     13                                                   3                        10

               Total                73                                                 20                         53

Din 39 de concurenţi electorali în ştiri au fost prezenţi 23 (16 partide şi 7 candidaţi independenţi). În perioada monitorizată n-au fost ştiri cu PC, PPR, PM, PRM.

Din numărul total de ştiri cu subiecţi electorali (88), 25 ştiri au fost conflictuale. Dintre acestea, în 16 ştiri au fost utilizate 2 şi mai multe surse, iar în 9 cazuri  – doar o sursă. Prezentăm lista ştirilor conflictuale, cu o sursă ori cu două surse de informare.

1.11    17.00  V. Untilă(MAE) – PL, PLDM, PD, AMN            1 sursă

           19.00  V. Untilă(MAE) – PL, PLDM, PD, AMN            1

           23.00  AMN – PCRM                                                       2

           23.00  V. Untilă(MAE) – PL, PLDM, PD, AMN             1

3.11    21.00  PLDM – PCRM                                                     2

           23.00  PLDM – PCRM                                                     2

           23.00 AMN – PD                                                              2

           23.00  PLDM – MAE                                                       2

4.11    21.00 Asociaţia „PRO EUROPA” – AMN, PCRM         2

5.11    17 .00  PL – PCRM                                                          1

           17.00 PCRM – PLDM                                                     2

           21.00  PL - PCRM                                                           2

           21.00  S. Barcari – AMN, PLDM, PL, PD, PCRM         2

           23.00  S. Barcari – AMN, PLDM, PL, PD, PCRM         2

           23.00  PL - PCRM                                                           2

8.11    21.00   V. Untilă(MAE) – PCRM                                    1 

           23.10  Gr. Petrenco (PCRM) – Gr. Belostecinic              2

           23.10 V. Untilă(MAE) – PCRM                                       1 

9.11   21.00  V. Stepaniuc – V. Pavlicenco (PNL)                      2

          23.10  V. Stepaniuc – V. Pavlicenco (PNL)                      2

          23.10  PLDM – PCRM                                                      2

10.11 21.00  PNŢ  - PLDM, PL                                                  1

           21.00  PCRM – PLDM                                                     2

           21.00  Gr. Belostecnic (criticat)                                       1

12.11  21.00  PD – PL                                                                 1 

Din   ştirile  conflictuale, care au utilizat doar o singură sursă de informare, avem cazuri când ele sunt reluate în mai multe buletine de ştiri (V.Untilă la 01 şi 08 noiembrie) şi în acest caz putem vorbi de fapt despre 6 ştiri conflictuale, care conţin doar o singură opinie.

Din cele 88  ştiri cu actori electorali, 15 cu conţinut simplu au depăşit durata de 120 sec., prevăzută în Declaraţia IPNA Compania “Teleradio-Moldova” privind politica editorială pentru campania electorală. Prezentăm lista acestor ştiri, care au depăşit durata de 120 secunde.
Data       Ora                         Concurenţi electorali                               durata ştirii (sec.)

1.11       21.00                      V. Şapovalov (RAV)                                              144

              23.00                      G. Stati                                                                    157

3.11       17.00                      Gh. Russu                                                                147

              21.00                      PLDM                                                                     157

              23.10                      Gh. Russu                                                                147

              23.10                      S. Mocanu (PpNŢ)                                                  190

4.11       19.10                      PCRM                                                                     144

              19.10                      PSD                                                                         143  

              21.00                      PLDM, PL, PDM, AMN                                         148

5.11       21.00                      PCRM                                                                      162

              23.00                      MAE                                                                        145

8.11       21.00                      PSD                                                                          133

9.11       23.10                      PCRM                                                                      162

10.11     21.00                      PLDM                                                                      163   

11.11     21.00                      PSD                                                                          140

Cele 25 ştiri conflictuale nu au depăşit durata de 240 sec. 

După durata apariţiei în perioada monitorizată primul loc îi revine PCRM cu 1984 sec. În topul zece el este urmat de PLDM (1461 sec.), PL (1112 sec.), AMN (856 sec.), MAE (834 sec.), PDM (719 sec.), PSD (524 sec.), PNL (325 sec.), MSPR (273 sec.) şi PUM (263 sec.). Cu cea mai scurtă durată a apariţiei este PPCD – 5 sec, urmat în creştere de PEAV cu 10 sec. şi  MSPRM cu 28 sec.

Candidaţii independenţi  (7 din 20 la acea perioadă) după durata apariţiei primul loc îi revine lui G. Stati (330 sec.), urmat de Gh. Russu (288 sec.) şi V. Stepaniuc (247 sec). Ca durată a apariţiei, G. Stati are de 7,6 ori mai mult decât  MSPRM, PEAV şi PPCD, luate împreună.

Examinând corelaţia dintre intervenţii directe şi durata totală a apariţiilor concurenţilor electorali în ştirile monitorizate, constatăm următoarele proporţii: durata intervenţiilor directe în prezenţa totală  a PCRM (368:1984) este de 18,5%, la PLDM (198:1461) de 13,5%, la PDM (45:719) de 6,2%, la PL (136:1112) de 12,2%, AMN (180:856) de 21,0%, PSD (231:524) de 44,0%, PUM (0:263) de 0%, MAE (249:834) de 29,8%, PNL (44:325) de 13,5%, MSPR (185:273) de 67,7%.

La candidaţii independenţi cota parte a intervenţiilor în direct faţă de durata totală a apariţiilor este de  69,8 la Gh. Russu, 52,1% la S. Barcari, 33,3% la L. Burghilă, 39,6% la V. Stepaniuc, 19,4% la G. Stati.

Cât priveşte genderul concurenţilor electorali din ştiri, bărbaţii figurează în buletine de 133 ori, iar femeile doar de 17 (de 7,8 ori mai mult).
Analiza calitativă

În context pozitiv, cu 895 sec., pe primul loc apare PCRM, urmat de MAE – 790 sec. şi PLDM – 604 sec., PL – 574 sec., PSD – 521 sec., AMN – 488 sec.

Candidaţii independenţi practic apar în context pozitiv, cu excepţia lui V. Stepaniuc  şi S. Barcari, care apar şi negativ, respectiv cu 44 sec. şi 11 sec.

Context negativ. În context negativ prioritatea aparţine PCRM cu 771 sec., urmat de PLDM – 645 sec., PL – 434 sec., PDM – 394 sec., AMN – 292 sec., PNL – 253 sec. Nouă partide din cele monitorizate nu au apărut în context negativ.

Context neutru. În context neutru au apărut PCRM cu 318 sec., PLDM cu 212 sec., urmaţi de PDM şi PL cu respectiv 105 şi 104 secunde. Ceilalţi concurenţi electorali au durate mici de apariţii în context neutru, trei dintre care nu au apărut în context neutru.

Poziţia jurnaliştilor în ştirile monitorizate a fost corectă, nepărtinitoare.  

Concluzii:

1. Rubrica „Electorala 2010” este prezentă într-un număr mic de buletine de ştiri.

2. În perioada monitorizată de 10 zile nu au fost prezenţi toţi concurenţii electorali – partide politice. Prezenţa candidaţilor independenţi în rubrică este redusă.

3. În 15 cazuri au fost încălcate prevederile Declaraţiei (p.3.6.) vizând durata limită a ştirilor simple privind reflectarea evenimentelor cu participarea concurenţilor electorali (120 de secunde).

4. În 6 ştiri cu caracter conflictual a lipsit  a doua opinie ca sursă de informare.

5. În toate subiectele monitorizate jurnaliştii de la actualităţi au avut atitudini corecte, nepărtinitoare faţă de eveniment şi protagonişti.
MD–2028, Republica Moldova, Chişinău, str. Mioriţa, 1	(  73-95-45

� PLDM, Partidul Democrat din Moldova (PDM), Partidul Liberal (PL) şi Alianţa „Moldova noastră” (AMN).


� Obligaţia funcţionarilor publici care candidează pentru funcţia de deputat de a-şi suspenda temporar activitatea în funcţia pe care o deţin nu se aplică Prim-ministrului.


� De exemplu, Moldova Unită, Mişcarea „Acţiunea Europeană” şi Partidul Umanist din Moldova. Partidul Umanist susţine legăturile strânse dintre stat şi Biserica Ortodoxă, ceea ce este o noutate pentru Moldova; Biserica a declarat că nu joacă nici un rol în politică.


� În unele cazuri, nu mai târziu de 11 noiembrie.


� Inclusiv si la posturile de televiziune de peste hotare.


� Listele electorale suplimentare sunt folosite pentru următoarele categorii de alegători: alegătorii care nu sunt incluşi în listele electorale de bază, dar pot dovedi că au domiciliul pe teritoriul cuprins de BSV; alegătorii care votează cu certificat de drept de vot; alegătorii neînregistraţi care votează la locul ultimei lor înregistrări; alegătorii nedeplasabili; persoanele arestate sau care-şi ispăşesc pedeapsa în locuri de detenţie; alegătorii internaţi la spital în altă localitate decât în cea în care-şi au reşedinţa permanentă; studenţii care votează în circumscripţia unde se afla instituţia lor de învăţământ; alegătorii din Transnistria care votează în secţiile de votare desemnate special; alegătorii de peste hotare care nu sunt incluşi în listele electorale de bază în BSV respective.


� Din acestea, 16 dosare la CA şi trei la Curtea Supremă de Justiţie au fost depuse de unul şi acelaşi alegător.


� Înainte de modificările operate în iunie, pentru distribuirea mandatelor se utiliza metoda d’Hondt.


� Comisia de la Veneţia, „Codul de bune practici în materie electorală”, paragraful 64, www.venice.coe.int/docs/2002/CDL-AD(2002)023-e.pdf.

